text:
Kastibløkan Klaksvíkar Sjúkrahús
Nú meldar sambandsmaðurin, Bjørn Kalsø, út um sjúkrahúsverkið og leggur samgonguna undir at vilja Klaksvíkar Sjúkrahúsi til lívs.
Fólk í andstøðuni hava ikki gjørt annað enn arbeitt í miðlunum um hetta álvarsmál, sum henda samgongan hevur sett sær fyri at lýsa og finna loysnir á. Sjálvstýrisflokkurin, Fólkaflokkurin og nú Sambandsflokkurin hava roynt at øst fólk upp um Klaksvíkar Sjúkrahús. Eitt umsitingarligt álit leggja norðoyapolitikarar til grund, og kropp av kroppi hava teir lagt samgongu og meg sjálva undir at vilja KS alt ilt.
Veit Bjørn Kalsø ikki, hví samgongulimir eru friðarligir? Ein maður við so nógvum ting- og landsstýrisárum á baki, veit hann ikki, at meðan ein politisk tilgongd er, at meðan arbeiðsbólkur við umboðum úr øllum flokkum situr og arbeiðir við at finna semjur, so er vanligt at halda frið? Siðvenja er at vera kúrrur og virða politiska arbeiða, áðrenn politiska orðaskiftið á løgtingi tekur við.
At arbeiðið soleiðis verður órógvað politiskt kann gera, at flokkarnir ikki fara at finna semju um eini 22-23 av 25 økjum í tilmælinum, sum arbeitt verður við! Og endamálið at tryggja øllum trimum sjúkrahúsunum virksemi, trygg viðurskiftir og arbeiðsfrið, fer ikki at náa á mál.
Og so verður Klaksvíkar Sjúkrahús framhaldandi í somu støðu, at hvørt einasta ár, hvørja einastu samgongu skulu politikarar berjast fyri íløgum og minsta marki av virksemi.
Og tað er kanska tað, sambandsmaðurin vil! Tí enn hevur ongin samgonga megnað at skapt frið um sjúkrahúsverkið, og skuldi tað frálíka hent, at vit samdust um, hvørjar sergreinir skuldi verið á hvørjum sjúkrahúsi, hvørjar íløgur verða neyðugar hvar o.s.fr., ja, so verður kanska onki at klandrast um, ongir politiskir fjaðrar verða at pynta seg við til val, løgtingsval ella býráðsval.
Ómansligt er tað at brúka Klaksvíkar Sjúkrahús politiskt. At blaka um seg við uppáhaldum, kritikki, og ógrundaðum niðurstøðum í staðin fyri at lata seg í arbeiðsklæðir og fara til arbeiðis, har arbeiðið skal gerast.
Tað hevði klætt sambandsmanninum betur at arbeitt innanfloks. Hvørja støðu hava hansara partamenn til íløguætlan fyri Klaksvíkar Sjúkrahús? Hvussu sær Sambandsflokkurin upp á leiðsluspurningin? Og hvønn hugburð hevur umboðið hjá Sambandsflokkinum í arbeiðsbólkinum hjá landsstýriskvinnuni?
Tað er bert í arbeiðinum á tingi, tað er og verður í samstarvi við løgtingslimir, andstøðu og samgongu, at løgtingsavgerðir kunnu takast og ávirkast, ikki úti í bløðunum!
Eg havi ikki stillað upp til tess at niðurraðfesta Klaksvíkar Sjúkrahús. Eg kann hinvegin vísa á óteljandi sakligar greinar, sum vísa míni sjónarmið viðvíkjandi KS, nevniliga økt virksemi, øktan tryggleika til sjúklingin, betri arbeiðsumstøður og týðiligari ásetingar um virksemi, alt til tess at tryggja, at vit í økinum framyvir fáa størri leiklut í sjúkraviðgerð, røkt og endurvenjing, og at arbeiðsøkini hjá Klaksvíkar Sjúkrahúsi koma í trygga legu. Og sum býráðslimur í samgongu havi eg arbeitt fyri, at økið hevur eitt kvalifiserað útspæl um sjúkrahúsið, heilsudepil og eldraøkið.
Eg rokni við, allir norðoyatingmenn ynskja hetta sama. Tí er tað umráðandi at viðvirka í staðin fyri at bróta niður.
Óluva Klettskarð, løgtingslimur fyri Tjóðveldi


c: text/html

text:
Hvør skal heiðrast fyri góða miðling av gransking 2014?
Granskingarráðið fer á Vísindavøkuni 2014 aftur at heiðra ein persón, sum hevur dugað serliga væl at miðla granskingarúrslit, hevur víst á týdningin av gransking ella á annan hátt varpað ljós á nyttuna av vísindum.
Heiðurslønin varð latin á fyrsta sinni í 2012, tá Dorete Bloch professari í lívfrøði fekk heiðurin og ein kekk á 5.000 kr. í 2013 fekk Pál Weihe heiðurin.
Hvør kann verða heiðraður fyri góða miðling
Talan kann verða um granskara, miðalfólk ella annan, sum á greiðan og lætt skiljandi hátt hevur lýst granskingarúrslit og víst ávirkanina og týdningin av hesum í okkara gerandisdag. Hetta kann vera í útvarps- ella sjónvarpssendingum, í greinum, fyrilestrum, bókum, plakatum ella øðrum.
Granskarar verða oftast mettir eftir, hvussu dugnaligir teir eru at miðla vísindaliga, og hetta er sjálvsagt sera týdningarmikil partur av teirra starvi. Samstundis er tað tó greitt, at hendan miðlingin ofta er til aðrar granskarar og ikki til almenningin.
Tað krevjast aðrir og serligur førleikar at kunna meira alment um gransking og granskingarúrslit. Evnini eru ofta bæði umfatandi og torskild, so tað er neyðugt at duga at fortelja søgurnar einfalt og skipað, uttan at tær fyri tað missa sítt virðið.
Øll kunnu senda uppskot inn
Við hesum bjóða vit øllum at senda inn uppskot um, hvør skal fáa heiðurin fyri bestu miðlingina av gransking fyri 2014. Í uppskotinum skal grundgevast fyri, hví víðkomandi eigur at fáa heiðurin. Eisini skal verða víst til greinir, bøkur, sendingar ella líknandi sum dømi um góðu miðlingina. Tað ber eisini til at senda slóðir til keldurnar.
Ein dómsnevnd við umboðum frá felagnum Føroysk Miðlafólk, Fróðskaparsetrinum og Granskingarráðnum fer at finna besta boðið millum innkomnu uppskotini. Vinnarin verður kosin á Vísindavøkuni 2014, sum verður fríggjadagin 26. september.
Dómsnevndin fer at meta innkomnu uppskotini út frá hesum evnum:
• Miðling á einum høgum stigi til ein breiðan skara
Evnini at fanga fólk uttanfyri granskingarheimin og samstundis at varðveita eitt høgt fakligt stig innan gransking eins og miðling.
• Íkast til at økja um fatanina av gransking fyri samfelagið
Evnini til við greiðari miðling at økja um fatanina av, hvussu stóran týdning gransking hevur fyri samfelagið.
• Fangandi og kjakkveikjandi miðling
Evnini til at miðla á ein fangandi og kjakkveikjandi hátt og harvið vera við til at byggja brýr millum vísindaliga heimin og samfelagið annars.
Seinasta freist at senda uppskot inn um, hvør skal móttaka heiðurin, er 10. september 2014. Uppskot skulu sendast til Granskingarráðið á teldupost gransking@gransking.fo ella við brævi til Granskingarráðið, Bryggjubakki 12, Postrúm 259, 110 Tórshavn.

robotstxt: allowed

filter: keep


text:
Middagssól í nýfalnum kava. Tað er annar sunnudagur í advent. Jólaligari verður tað neyvan, hóast Rudolf hevur sagt upp. Tað sigur Føroya Tele í eini sjáldsamari søgu um jólini, sum í ár eru komin í vanda. Ein fremmand story line, sum eg ikki hava hoyrt á føroyskum fyrr. Føroya Tele eigur øll okkara sambond við umheimin, so tey eiga at vita, hvat brýtur í klettin.
Dagsins brennidepil, focal point, er tó guli skrellikonteynarin á gamla Bukkevald við síðuna av kampingplássinum yviri við Strond. Í hvíta kavanum er hann stuttligur, serliga tá brímið slær í klettin og brýtur. Gult móti hvítum brimi av grábláum havi.


text:
Hornfiskur (hornfiskaættin)
Belone belone (Linné, 1761)
Stødd: Hornfiskur verður upp í 100 cm í fullari longd.
Dýpi: Hann er uppsjóvarfiskur. Fer víða, ofta nær landi, men eisini langt til havs.
Litur: Hann er myrkabláur ella grønligur um bakið. Silvurglitrandi bláligur um síðurnar og gulligur undir búkinum. Beinini í honum eru grøn.
Lýsing: Hornfiskur er langur og mjáur fiskur. Kjafturin er eitt langt nev, undirkjafturin er longri enn yvirkjafturin. Hann hevur hvassar tenn. Hann hevur eina ryggfjøður og eina gotfjøður, ið sita afturi á sporlinum. Tær eru høgar framman og lágar aftan. Uggafjøðurin er spísk, nærum tríkantað. Hann hevur smáar búkfjaðrar, sýldan stert. Strikan situr niðast á síðuni.
Eyðkenni: Tað langa nevið, állaskapið og tey grønu beinini.
Týdningur: Hornfiskur hevur ikki vinnuligan týdning hjá føroyingum, men aðrastaðni verður nakað fiskað av honum.
da: Hornfisk, en: Garfish, fr: Orphie commune, ís: Hornfiskur, no: Horngjel, tý: Hornfisch
Útbreiðsla: Hornfiskur er frá Biskeiavíkini norðureftir í Norðsjógvin, kring Bretsku Oyggjarnar, í Eystarasalti, fram við Noregi til Tróndheims. Hann sløðist norður í Barentshavið, til Íslands og Grønlands. Hann kemur um heystið og tíðliga á vetri í føroyskan sjógv og er tá víða á landgrunninum og langt til havs.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Hornfiskar Beloniformes
Hornfiskahópurin hevur 5 ættir við umleið 36 slektum og 227 sløgum.
Við Føroyar eru tvær ættir, ið hava eina slekt og eitt slag í part:
Skjóttsvimjandi uppsjóvarfiskar, smidligt skap, og kjaftarnir eru langir, minna um fuglanev. Hjá onkrum sløgum er beinagrindin grønlig.
Ryggfjøðurin og gotfjøðurin eru aftarlaga á sporlinum.
Onkur sløg hava smáfjaðrar aftast á sporlinum, frá stertinum og fram til ávikavist ryggfjøðurina og gotfjøðurina.
Nøkur sløg í hornfiskahópinum liva í feskvatni, onnur í blandingsvatni, men tey flestu liva í sjónum.


text:
Leygardagin kl. 11.30 verður Matiné í Havnar Kirkju við kvinnukórinum Flóð, sum framførir verk eftir millum annað Verdi, Sunleifi Rasmussen og Paula í Sandagerði.
Flóð er eitt av nýggjaru kórunum í landinum, undir leiðslu av Benjamini Gaasedal. Flóð hevur verið virkið í nærum tvey ár, og telur Flóð nakrar av fremstu og royndastu kórsangarunum í Føroyum. Ein stórur partur av kórinum stavar frá Cantabile, sum í nógv ár hugtók áhoyrarar, eitt nú við fløguútgávu og framførðslum við Hanusi G. Johansen.
Flóð hevur ment seg til eitt væl samansungið kór, við mongum framførslum, eitt nú á kórfestivali í Norðurlandahúsinum í farnu viku.
Nú nýggja kórið hevur sett stavnin ímóti hægri tindum, bjóðar Flóð til inniliga og serstaka konsert, sum verður í Havnar Kirkju, og byrjar kl. 11.30.
Um tú veitst okkurt, sum VP ikki veit - skriva so til vp@vp.fo


text:
Orð: Joseph Grigg
Lag: Henry Baker, Lowell Mason, Henry K. Oliver
Týtt: Victor Danielsen
1. Skammast við Jesus! Hvør er tann,
ið torir skammast her við hann,
við hann, sum einglar syngja um
og prísa hátt í Himlinum?
2. Skammast við Jesus! Vinin tann,
sum eina, eina hjálpa kann!
Nei, Harri, eg má skamma meg,
at eg so lítið æri teg!
3. Skammast við Jesus! Tað kann tann,
sum deyðin ikki hótta kann,
sum synd og sorgin ei kann ná,
ei hevur sál, sum bjargast má.
4. Men eg ei skammast vil við hann,
hvørs blóð í mín stað sakleyst rann;
bert hesa æru eigi eg:
Hann skammaði seg ei við meg.


text:
- 07 juni 2014
Tann sjeynda juni 2014 kl. 14 var ein lítil og fitt hátíðarløta í Fornagarði. Frá morgninum av høvdu garðsbúgvar ruddað og hampað, so "glansurin" stóð á. Ikki tí, har var eingin rúgva av óruddi, men dugandi hendur finna altíð eitthvørt at tríva í. Um middagsleitið var tað verkði lokið, og fólk vóru farin at tosa um borðreiðing og mat. Tú sást fólk koma úr ymsum húsum berandi føt - klødd við silvurpappíri, sum tey settu á borð á felsgstorginum. Tvær stórar ferhyrntar lagkøkur við átekningini "Forrnagarður" myndaðu tann ytra borðendan. Betri bitar hava ikki verið á Jardusarryggi: grind, spik, eplir, rullupylsa, kjøtpylsa, egg, sild, rækjur, kjøt (m.a. av Galvinum), salat og ymiskt annað, ið eg ikki dugi at navngeva. Jú, borðið var væl búgvið, tá ið bilar við býráðslimum sneiddu inn á bilstøðurnar. Tann fitta løtan byrjaði við tí, at Jóan Petur Vang, umboðandi garðsbúgvar, segði nøkur orð. Hann læt væl at "Fornagarði" - alt virkaði í besta lag, og fólk trivust væl her. So ynskti hann, at fólk skuldu halda tøgn í ein minutt fyri at minnast býrásðlimin Hans Dávid Dam, ið andaðist fyri nøkrum fáum døgum síðani. Hans Dávid var arkitektur og hevði staðið fyri hesari verkætlanini. Eyðgerð Mørkøre Kruse, umboðandi kommununa, tók so orðið og greiddi eitt sindur frá gongdini við "Fornagarði". Kommununnar vegna handaði hon so "Fornagarð" til garðsbúgvar saman við 5000 kr., ið garðsbúgvar nokk fara at finna útvegir fyri. Jóan Petur Vang takkaði kommununi og bjóðaði so øllum somlum til tað góða borðið. Eingin legðist á boðini, og skjótt fyltust teir tómu stólarnir. Prátið var nógv og lívligt, so orðafellið "Frótt er høvur av fullum maga", kendist rámandi rætt. - Veðrið má eisini fáa sítt! Tað var mjørki um alt landið, og við Gjógv bøklaðist hann um Bølluta Gil og Kikamannaholið fyri norðan - og Teistaklettin og Krákureiðrið fyri sunnan. Tað var blika stilli - kanska ein evarska lítil ond av eystri - og lýtt. Ein góð og hugnalig løta - og nú eiga garðsbúgvar alment "Fornagarð".
Fleiri myndir eru at síggja í myndasavninum: Fornagarður avhendaður ---


text:
Rógvi á Rógvu Kvintett og Adriano Trindade spæla á Reinsarínum 26. august kl. 20, sum partur av Summartónaskránni.
Adriano Trindade er brasiliumaður, ið syngur og spælir gittar. Tónleikaurin er egin løg, ið kunnu lýsast sum brasil jassur og samba-rokkur.
Rógvi á Rógvu er millum dugnaligastu trummuleikarar í Føroyum, hann hevur gjørt vart við seg í bólkum sum Plúmm og Terja og Føstufressum, men hevur eisini verið fastur fúsur hjá flestu stóru føroysku tónleikanøvnum. Í Rógva á Rógvu Kvintett, er Rógvi farin í lag við tveir aðrar plúmmarar og føstufressar Leiv Thomsen á gittar og Arnold Ludvig á bassi. Afturat sær hava teir saksofon leikaran Sigurður Flosason og klaverleikaran Kjartan Valdimarsson. Løgini teir spæla er skrivaður av Rógva.
Ticket: (sku_2500) Rógvi á Rógvu Kvitett og Adriano Trindade – 2017/08/26-2017/08/26
50,00 DKK
Product Description
Event Ticket
På lager
Product Description
Event Ticket


text:
Orð: Kim Hansen, Terji Rasmussen, Kaj Johannesen og Jóan Jakku Guttesen
Lag: Kim Hansen
Ferðist í rúsevnistokuni
triðja ølin í morgun
Har sita nøkur í stovuni
eg kenni ei tey, kenna tey meg
Eg minnist meg væl í gjár
velji at gloyma í morgin
Men í dag er all right
eg eri fit for fight
og eg havi enn mín gamla guitar
tað einasta tú ikki tók við tær
Bryggjaríið er opið nú
hvat siga tit til tólv øl
Eitt, tvey, trý, fýra ein taxa bil
og so gloyma vit alt um tøl
Eg havi útsett mítt arbeiði
eg havi útsett teg
Men í dag er all right
eg eri fit for fight
og eg havi enn mín gamla guitar
tað einasta tú ikki tók við tær
Blundandi inn í tveytúsundi
tankarnir farnir á flog
Hvat er tað millum blues og meg?
Er verðin við at tørna?
Dagarnir fara
eg sigi tær bara
gloym tú teg sjálvan
men minst til meg
Finnur tú sangin
ið slóðar tín veg
Minst til!!!
Eg bað ikki um teg!


text:
Øll, sum koma eftir okkum, skulu eisini fáa lut í virðunum, sum fiskivinnan gevur av sær. Tað er hetta, burðardygd í fiskivinnuni í høvuðsheitum snýr seg um.
Í seinasta parti umrøddu vit lívfrøðiliga burðardygd. Men tað eru aðrir mátar at skilja og tosa um burðardygd. Eitt nú búskaparliga burðardygd og samfelagslig burðardygd.
At burðardygd kann hava ymisk andlit verður eisini umrøtt í samgonguskjalinum, í uppskotunum um fiskivinnunýskipan og fer ivaleyst at fylla nógv í komandi politisku viðgerðini.
Men er samsvar millum ymisku mátarnar at tosa um burðardygd í fiskivinnuni? Kann eitt slag av burðardygd onkursvegna stríða ímóti einum øðrum slagi? Og um so er, hvussu skal ein yvirskipað burðardygd so røkkast?
---
Búskaparlig burðardygd snýr seg í stuttum um at fáa so nógvan vinning sum gjørligt, við so lágum útreiðslum sum gjørligt í so langa tíð sum gjørligt. Hevur dagsins vinningur negativa búskaparliga ávirkan á okkara eftirkomarar, er talan sostatt ikki um búskaparliga burðardygd.
Tey flestu munnu vita, at støddin á fiskastovnunum hevur ávirkan á, hvussu stórur búskaparligi vinningurin kann vera. Tí er torført at tosa um búskaparliga burðardygd uttan at taka lívfrøðiliga sjónarhornið við. Men prátið um lívfrøðiliga burðardygd fer oftast at snúgva seg um veiðutrýst, ungfiskavernd og yvirskipaðað stovnsrøkt, meðan búskaparlig burðardygd snýr seg um vinning, búskaparvøkstur - í stuttum um pengar.
Sambært fiskivinnunýskipanarnevndini, sum lat fiskimálaráðnum álit um fiskivinnunýskipan í heyst, er ein grundleggjandi partur av búskaparligu burðardygdini at fáa so stórt yvirskot - sonevnda tilfeingisrentu - av fiskiskapinum sum gjørligt, soleiðis at landið kann krevja ein part av yvirskotinum. Er yvirskotið avmarkað, kann landið illa rættvísgera at taka ein part av yvirskotinum úr vinnuni. Men tað kann landið, um yvirskotið er langt út um tað vanliga.
Johnny í Grótinum er búskaparfrøðingur og formaður í nýskipanarnevndini. Hann leggur stóran dent á, at tað almenna eigur at blanda seg upp í fiskivinnuna, til tess at tryggja eitt optimalt yvirskot. Og tað skal landið, tí fyritøkurnar eru ikki sjálvar førar fyri at skapa búskaparliga burðardygd í vinnuni. Reiðarí hava hvørki førleika ella skyldu at raðfesta burðardygdina í fiskivinnuni. Ein fyritøka er fyrst og fremst sett í verðina fyri at halda eyguni við egnum vinningi. Búskaparlig burðardygd kann sostatt bara røkkast, um onkur hevur yvirskipað yvirlit á samfelagsbúskapinum. Og tað er uppgávan hjá politisku myndugleikunum.
Hvussu myndugleikarnir fara at megna uppgávuna er enn óvist, men formaðurin í nýskipanarnevndini heldur seg kunna eygleiða nakrar andsøgnir millum búskaparliga og samfelagsliga burðardygd í uppskotinum hjá samgonguni, sum fer til viðgerðar í løgtinginum í næstum. Samgongan hevur gjørt vart við, at hon ynskir meir virksemi kring landið, at stóru fyritøkurnar skulu tálmast, og at fleiri skulu sleppa fram at í fiskivinnuni. Hetta er eitt dømi um, at búskaparliga burðardygdin og samfelagsliga burðardygdin stríða ímóti hvørjum øðrum.
Við øðrum orðum: optimala yvirskotið, sum er aðalendamálið við búskaparligari burðardygd, kann øgiliga skjótt drukna í útreiðslum, um tað eru ov nógvar hendur og ov nógv skip í fiskiskapinum. Virksemið er við øðrum orðum ikki búskaparliga skynsamt, tá ið útreiðslurnar eru næstan líka stórar sum inntøkurnar.
Kelda: Búskaparráðið, heystið 2014
---
Men, tað er eitt politiskt ynski, at samfelagslig burðardygd, til dømis at skapa arbeiðspláss, skal kunna undirgrava búskaparfakliga hugsan. Í løgtingsuppskotinum hjá samgonguni stóð soleiðis, áðrenn uppskotið fór til hoyringar.
"Samfelagslig burðardygd snýr seg um at taka atlit til onnur viðurskifti enn tey, ið hava við besta vinnuliga og samfelagsbúskaparliga lønsemi at gera. Endamálið við lógini er eisini at stuðla undir arbeiðs- og inntøkumøguleikar og møguleikar fyri vinnuligum virksemi um alt landi. Í fyrisitingini av livandi tilfeinginum í sjónum kunnu sostatt eisini takast atlit til býtisatlit og økispolitisk atlit.
Endamálsorðingar eru í sjálvum sær ikki regulering. Fiskivinna er fjøltáttað virksemi, har nógv ymisk atlit skulu takast, tá reguleringar verða settar í verk. Nógv av hesum málum og atlitum fella saman og kunnu røkkast samstundis. Onnur mál og atlit kunnu vera í andsøgn hvørt við annað, og kunnu illa røkkast til fulnar samstundis. Tá ið av tornar er tað tí ein spurningur um, hvussu ymisku endamálini verða raðfest politiskt og um, hvørjar fyriskipanir og stýringsamboð politiski myndugleikin velur at leggja dent á og brúka innan fyri teir karmar, lógin setur."
Hugskotið um, at fiskivinnan skal vera samfelagsliga burðardygg kemur sostatt av, at vælferðin í samfelagnum ikki kann røkkast bara við búskaparligari hugsan. Javnrættindi og fólkaræði hava ikki endiliga nakað við búskapin at gera, men eru týdningarmikil kortini. Um stórt ónøgdsemi valdar um býti av virðunum, sum koma burtur úr vinnuni, kann spurningur eisini setast við, um virksemið er samfelagsliga ella sosialt burðardygt.
Unn Laksá, samfelagsfrøðingur, sum eisini var við í nýskipanarnevndini, viðurkennir, at ein vinna fyrst og fremst skal royna at vinna pening, men samstundis er hetta ikki einasta atlitið, sum vinnan má taka. Samfelagið má eisini kunna liva við virkseminum, sigur hon.
Til dømis ber væl til at troyta ein fiskastovn sambært lívfrøðiliga burðardyggari hugsan og at gera hetta á ein búskaparliga burðardyggan hátt. Men um virksemið onkursvegna ger seg inn á rættindi hjá fólki í samfelagnum, har virksemi gongur fyri seg, er talan ikki um samfelagsliga burðardygt virksemi.
Unn Laksá tekur tó undir við Johnny í Grótinum, at samfelagsligu atlitini kunnu gera seg óneyðugt inn á búskaparliga vinningin, eitt nú um lønsemið í vinnuni má víkja fyri strembanini eftir at skapa arbeiðspláss.
Samfelagslig burðardygd er eitt tómt og rótleyst hugtak. Hvat er samfelagsliga burðardygt er tí ein tulkingarspurningur, og tí er tað eisini aftanfyri hetta hugtak, at politisku hugsjónirnar kunnu goyma seg. Meðan ein politikari, til dømis, heldur økispolitikk vera samfelagsliga burðardyggan, so kann ein annar politikari eins væl grundgeva fyri tí øvugta.
Samanumtikið mælir nýskipanarnevndin til at viðgerða øll trý sløgini av burðardygd sum eina heild. Tað ræður um at taka atlit, bæði til fisk, pengar og fólk. Hóast hugtøkini kunnu skiljast sundur, so heldur Unn Laksá kortini, at tá ið okkurt er samfelagsliga burðardygt - ja, so er tað bara burðardygt yvirhøvur.
Hvussu politikarar fáa ymisku sløgini av burðardygd at fylkjast kemur at vísa seg komandi mánaðirnar.


text:
16.2.15
Fiskivinna úr erva
Triða mánadagssendingin um fiskivinnuna í sjónvarpinum Dulda sølan av fólksins ogn var so hugtakandi og sannførandi við stringentari ervafrásjón, at eg mátti fara at leita á netinum eftir dronufoto, loftmyndum og bíbilska tekstinum um 'skøl, sum fullu frá eygum', og fingu hin blinda at síggja.
Fann tekstin í Victorsa týðing, tí kirkjubíblian á netinum er blivin so trupul at leita í, at har gjørdist einki. ‘Tá fall við tað sama eins og skøl frá eygum hansara, og hann fekk sjónina aftur. Og hann reisti seg og varð doyptur.’ Soleiðis stóð at lesa í Apostlasøguni.
Júst hetta var niðurstøðan eftir hesa sending. Og kanska skuldi hetta bíbliuvers staðið broderað og innrammað á øllum redaktiónum.
Í kvøld var av sonnum ein ervafrásjón, og alla tíðina ritstjórnarliga væl viðgjørt tilfar, so vit skiltu alt og kundu fylgja við. Tá er málið í miðal miðlaarbeiði rokkið.
Men tað er so óalmindiliga sjálvdan at tað eydnast. Í hvussu er so væl, sum í sendingini í kvøld.
Hendan formidlaða vitan var so effektivt og sannførandi borin fram av Jan Lamhauge og Jón Brian Hvidtfeldt, at hon kann ikki annað enn fáa avleiðingar, fyrst og fremst at miðlabrúkarin velur annarleiðis á næsta vali. Men søgan sigur, at tað fara vit neyvan at gera. Nógv drúgvari og meiri langsiktað miðlaarbeiði skal til, skal henda sjúka samfelagsliga gongdin broytast.
Vitan um og innlitið í okkara høvuðsvinnu, sum higartil hevur verið duld, eigur í fólksins navni at verða løgd fram í ljósið. Tað er fremsta skylda hjá einum almannamiðli, sum eisini hevur fingið eitt vinnuloyvi. Eingin annar hevur atgongd til hetta vinnuloyvi, og tí liggur ein tung ábyrgd á Kringvarpinum at skapa eina virkandi redaktión á hesum øki, okkara høvuðsvinnu.
Eins og fyri áratíggjum síðan, eiga vit nú at fáa eina fiskivinnusending í útvarpinum. Hvørja viku eiga vit at fáa minst ein tíma við tí nýggjasta úr fiskivinnuni. Við broddi. Og so eina forkromaða sjóvarpssending við ervafrásjón sum hjáveiðu frá somu redaktión eisini, kanska einaferð um fjórðingsárið.
Men ervafrásjón valdast. Í kvøld varð ervafrásjónin við loftmyndsdronu brúkt heilt í mark. Ikki meir av dronu-gimmick. Tað var gott við loftmyndum, men nú ber sendingin ikki fleiri myndir úr dronum. Sigandi stemningsmyndirnar hjá Jógvani Eli Dam, serliga tær í myrkri, eru enn meistarligar, og til ber eisini at filma fiskivinnu úr øðrum vinklum, til dømis heilt niðri í kjølinum og við web-kamera á hvørjum sjómanni. Her er ein inspiratiónskelda við spennandi fiskivinnumyndum, sum ikki eru úr erva: Leviathan (Lucien Castaing-Taylor, Verena Paravel 2012). Spennandi filmur í biograffilmslongd, sum er uttan orð.
at 10:32 PM
Labels: fjølmiðlar, public service, ummæli


text:
Innlánsyvirskotið hjá føroysku húsarhaldunum var 1 mia. kr. við árslok 2017, og er nærum trífaldað síðani árslok 2013, har innlánsyvirskotið var 350 mió. kr. Føroysk húsarhald hava sostatt meira innistandandi, enn tey skylda í føroyskum peningastovnum.
Mynd 1 og 2 niðanfyri vísa innlánsyvirskotið; tað er innlán minus útlán í føroyskum peningastovnum og fevnir ikki um hvat húsarhaldini hava innistandandi ella skylda í útlendskum peningastovnum, eitt nú í donskum realkreditstovnum.
Tølini fyri innlánsyvirskotið tykjast at koma í hæddina við jøvnum millumbilum. Hetta kemur av at frítíðarpeningurin verður settur inn á konto í maimánað á hvørjum ári. Innlánini hjá føroysku húsarhaldunum eru síðani árslok 2013 til árslok 2017 økt við 26%, ímeðan lántøkan er økt við 19%.
Løntakaratalið er í løtuni høgt í Føroyum og vøkstur hevur verið í lønargjaldingum serliga innan byggivinnuna, ali- og kryvjivirki og í privatu tænastuvinnunum 1). Harafturat eru rentuútreiðslurnar lágar og hesi viðurskifti eru við til at geva eitt eitt fíggjarligt rásarúm, ið ger tað gjørligt at hækka nýtsluna ella at leggja meira til síðis. Seinasta brúkarakanning hjá Hagstovuni vísur, at flestu húsarhaldini meta, at nú er rætta løtan at at spara saman, og samstundis svara nøkur, at tey tó ikki vænta at fara at spara upp næsta árið 2).
Hvørt føroysku húsarhaldini fara at halda á at økja um innlánini ella heldur økja nýtsluna komandi árið, ber ikki til at siga við vissu, men tølini fyri inn- og útlán vísa, at nýtslan hjá føroysku húsarhaldunum seinasta áratíggju ikki hevur verið lánifíggjað.
Hagtølini handan myndurnar eru tøk á heimasíðu Landsbankans.
1) Búskaparfrágreiðing, vár 2018
2) http://www.hagstova.fo/fo/tidindi/2018/02/treystitalid_stendur_i_stad_og_er_framvegis_yvir_midal


text:
Ragnhild vann kr. 150.000 í Gekkinum
20-04-2018 - 20:31 - Jóanis Albert Nielsen
Ragnhild Olsen úr Sandavági var hepni Gekkaspælarin ið slapp ígjøgnum til Gekkavertin við fullari plátu. Sjeikurin Jens Pauli á Høgabóli úr Miðvági tosaði, tey settu Gekkin ið var kr. 1.65 mió í tann reyða leypin.
Í fyrstu royndini komu tey á kr. 15.000 sum so verður ganga við 10, t.v.s. kr. 150.000 + eina ferð fyri fýra fólk til antin New York ella Portugal. Tey valdu at taka av og ikki fara víðari.
Næstuferð verður Gekkurin kr. 1.800.000.


text:
Gagnnýt haruskinnini
Fá pláss eru eftir til skeiðið 'At garva og tilvirka haruskinn'.
Tilmeldingin endar sunnudagin, so nú er at skunda sær.
Í faldaranum stendur m.a:
Haruskinnini verða reinsað og garvað, og síðani verða tey skild sundur eftir liti og virkað. Tað er best at fletta haruna innan 12 tímar og goyma skinnið turt, kalt og saltað. Borðsalt er ikki egnað. Um saltið verður vátt eftir nøkrum døgum, skal saltast av nýggjum.
Ynskir tú at virka úr skinnunum, td. vøttir, húgvur, pútur, lampuskermar og smúkkur, ber til at tekna seg til skeið nr. 2605.


text:
Hans Pauli Olsen STANDANDI MYNDIR/
27. februar - 5. juni 2016
Norðurbryggjan
Standmyndir, skitsur og persónslýsingar hjá Hans Paula Olsen
Í dag eru ikki mong listafólk, ið kenna og duga tað siðbundna formsmálið hjá standmyndum, eins væl og Hans Pauli Olsen (f. 1957). Menniskjakroppurin verður endurgivin so beinreikin og veruligur, og hann verður gjørdur av leiri so nágreiniliga og við stórari trygd heilt frá byrjan. Hendurnar, ið eru hansara einastu amboð, arbeiða sjálvstøðugt vid leirinum, sum hevur sína egnu styrki og egna vilja til at lata seg forma.
Standmyndirnar eru ráar og grovar, og við teimum týðiligu fingramerkjunum fáa tær eina livandi útsjónd.
Hóast hann hevur fingið íblástur frá listasøguni, so tekur Hans Pauli Olsen frástøðu frá ta reinu natúralismuni. Hans Pauli hevur eyga fyri teimum nýbrotum, sum eru hend innan listina ta seinastu øldina. Hann leggur fleiri týðingar inn í síni verk sum optiskar villeiðingar við skuggunum og spegilsmyndum, ella hann letir tyngdarkraftina úti av spælinum og letur standmyndina venda á høvdinum ella vatnrætta á gólvinum. Á hendan hátt ger hann okkara vanligu áskoðan óstøðuga, lýsir tilveruna sum gátufulla og sáar iva um tann veruleika, sum vit í gerandisdegnum taka fyri givið. Hann hevur eisini gjørt fleiri bringumyndir, m.a. av kongafamiljuni og kendum føroyskum listafólkum. Á framsýningini á Norðurbryggjuni verður høvi til at síggja bringumyndir, skitsur og størri verk úr ymsum tilfari.
Talgilt myndatilfar við góðari góðsku kann sendast eftir áheitan til undirritaða.
Upplatingardagur Fríggjadag tann 26. februar kl. 16-18.
Rithøvundur, listaummælarin og miðlakvinnan, Lisbeth Bonde, ber fram røðu.


text:
Tað gongur eftir ætlan við arbeiðnum at grava út fyri nýggju bygningunum, sum í heyst skulu reisast og innilokast í Zarepta.
Elementini til bygningarnar verða framleidd í Danmark, og sambært løgdu løgdu tíðarætlanini koma tey til landið í august mánað, og síðani byrjar arbeiðið at reisa og inniloka rábygningarnar, upplýsir Birgir Andreasen, sum saman við Pola Vang stendur fyri hesum útbyggingararbeiðnum vegna nevndina fyri Zarepta-legurnar.
Veðrið hevur verið so einstandandi gott, og tað hevur sjálvandi gjørt tað høgligt og hugaligt hjá teimum, sum taka sær av arbeiðnum.
Tað er Jóhann Berg, sum grevur út, og fyritøkan K.J.O. Entreprenørar Sp/f í Sørvági tekur sær av lastbilaflutninginum av tilfarinum til og frá. Alt fer fram í góðum samstarvi við okkum, og eru vit sera væl nøgd við teirra arbeiði.
K. J. O. Entreprenørar gróvu út tann fyrsta partin av parkeringsplássinum í fjør summar, og tað arbeiðið var eisini sera væl frágingið, sigur Birgir Andreasen.
Eisini vil eg nevna, at samstarv okkara við lokalu kommunalu myndugleikarnar er sera gott. Eitt nú var Rósa Samuelsen, borgarstjóri, á vitjan hósdagin 21. februar 2013, har vit kunnaðu og samskiftu um umstøðurnar og heildarætlanina.
So vit hava nógv at fegnast um og takka fyri, og vit eru eisini sera spent uppá at fáa hesar nýggju bygningarnar settar upp og innilokaðar í heyst. Eftir hetta kann tað írestandi, sjálvbodna arbeiðið byrja við at gera bygningarnar lidnar, so teir vónandi verða klárir at taka í brúk til summarlegurnar í 2014, sigur Birgir Andreasen.


text:
Frigg
Frigg er kona Óðins. Navn hennara merkir, "tann sum elskar". Frigg er ein sera klók gudinna, sum ofta ráðgevur Óðini. Frigg er gudinna fyri hjúnarlagnum. Tað varð biðið til hana í samband við barnsburð, og mammur bóðu ofta til hana um kríggseydnu fyri synunum.Frigg er mest kend sum ein av teimum trimum konunum hjá Óðini og mamma Baldur. Líka sum Óðin sær Frigg eisini fram í framtíðina.Navnið Frigg merkir hústrú og tann elskaða, og hon verður sett í samband við sítt hjúnaband og sína familju.
Hon er gudinna fyri hjúnaband og kærleika.
Nógv halda, at Frigg og Freja eru tær somu gudinnurnar, tí tær hava nógv líka eyðkenni, men tað eru tær ikki. Frigg er kona Óðins, sjálvt um hann fekk eitt barn við Freju. Tó høvdu báðar gudinnurnar ein fuglaham, sum kundi gera tær til ein fugl og flúgva. Eisini eru tær tvær tær týdningarmestu gudinnurnarr, sum eru. Sjálvt um Frigg hevði ein mann, búði hon einsamøll í einum húsi í Ásgarði, sum æt Fensalir. Her býr hon saman við sínum kvinnum. Fulla er tann góða vinkonan og arbeiðskonan Gná hennara boðberi og Hlin sum verjir tær, sum Frigg hevur valdi á.


text:
Til ber at fyribyrgja fleiri heilsutrupulleikum, við at kanna heilsuna javnan, so tiltøk kunnu setast í verk, um byrjandi heilsutrupulleikar verða uppdagaðir í góðari tíð.
ANSNI kann veita heilsukanningar til starvsfólk á stovnum og virkjum.
Kanningin umfatar vanliga:
-
Blóðtrýst
-
Blóðsukur
-
BMI (vekt og hædd) og miðjumát
-
Kolesterol
-
Lungavirkni (Peakflow)
Kanningin verður framd av sjúkrarøktarfrøðingi, undir trúnaði.
Hevur hetta tín áhuga, ert tú vælkomin at ringja til okkara á telefon +298 606060, ella send teldupost til ansni@ansni.fo, og fá meira at vita um tænastuna.


text:
Mentanarvirðisløn M. A. Jacobsens
Virðisløn, ið Tórshavnar Býráð letur á hvørjum ári. Mentanarvirðisløn M. A. Jacobsens hevur verið latin síðani 1958.
Mentanarvirðisløn M. A. Jacobsens verður latin trimum fólkum, ið verða hildin at hava bókmentaligt og mentanarligt virði. Virðisløn verður latin fyri fagurbókmentaligt verk, fyri yrkisbókmentaligt verk, og fyri annað mentanaravrik. Hetta seinasta er t.d. bygdasøgur, endurminningar og verk um myndlist ella tónlist. Tær kunnu eisini latast fólki, sum verður mett at hava avrikað nógv fyri føroyska mentan á móðurmálinum.
Upphæddin verður ásett av Tórshavnar Býrað. Ein fimmmannanevnd ætlar um og ger av hvør ella hvørji, ið virðisløn skulu fáa. Tórshavnar Býráð velur tríggjar limir í nevndina, Rithøvundafelag Føroya ein og Fróðskaparsetur Føroya ein.
Tað er treyt, at virðislønarverdu verkini eru skrivað á føroyskum máli. Hava føroyskir rithøvundar skrivað og givið út á útlendskum máli, eiga tær at verða týddar, áðrenn tær koma til umrøðu í virðislønarnevndini. Virðislønir fyri fagrar bókmentir og yrkisbókmentir kunnu bert latast fyri verk, sum eru útgivin.
Virðislønirnar verða latnar 17. september, sum er føðingardagur M. A. Jacobsens. Býráðsformaðurin handar vanliga vanliga teimum virðisløntu virðislønina saman við skrivi frá fimmmannanevndini, har tilskilað er, hvørji verk, virðislønirnar eru givnar fyri, og hvat nevndin metti gjørdi verkini virðislønarverd. Á sama hátíðarhaldi verður eisini Barnamentanarheiðursløn Tórshavnar býráðs handað.
Innihaldsyvirlit
Hesi hava fingið Mentanarvirðisløn M. A. Jacobsens gjøgnum árini[rætta | rætta wikitekst]
Áðrenn 1969[rætta | rætta wikitekst]
Áðrenn 1969 vórðu hesar mentanarvirðislønir latnar:
Hygg eisini at[rætta | rætta wikitekst]
Keldur[rætta | rætta wikitekst]
- ↑ Leo, Jens Hákun (20. oktober 2016). "Heðin M. Klein fekk M.A. Jacobsens virðisløn fyri Tað orðið". portal.fo. http://portal.fo/hedin+m+klein+fekk+ma+jacobsens+virdislon+fyri+tad+ordid.html. Heintað 21. oktober 2016.
- ↑ BBS.fo, Nicolina Jensen Beder - Virðisløn M.A. Jacobsens fyri yrkisbókmentir 2011
- ↑ Samfundet-Sverrige-Faroarna.se, Nominerad till Nordiska rådets litteraturpris
- ↑ FaroeNature.net
- ↑ http://aktuelt.fo/grein/vida_besti_rithovundur
- ↑ BBS.fo, Birgar Johannessen - Mentanarvirðisløn M.A. Jacobsens fyri yrkisbókmentir 2009
- ↑ BBS.fo, Arnbjørn Ólavsson Dalsgarð og Oddfríður Marni Rasmussen - Mentanarvirðisløn M.A. Jacobsens fyri mentanaravrik 2009


text:
Á súkklu
Súkklan er eitt bíligt, umhvørvisvinarligt og munadygt akfar hjá bæði børnum og vaksnum. Samstundis ert tú sum súkklari óvard/ur og rættiliga viðbrekin í ferðsluni. Tí er serliga umráðandi, at tú ansar tær á súkklu.
Fyri at fyribyrgja ferðsluóhappi á súkklu eigur tú:
- At duga ferðslureglurnar
- At tryggja tær, at súkklan er í góðum standi og hevur kravdu útgerðina
- At gera teg sjónliga/n á súkklu í ferðsluni við lyktum, endurskini og at plasera teg rætt
- At brúka hjálm
Ferðslureglur á súkklu
Tá tú súkklar á vegnum, hevur tú somu rættindi og skyldur sum onnur akfør. Tú eigur at fylgja ferðslureglunum og skeltunum við m.a. at súkkla í høgru síðu, at halda høgra víkiskyldu og víkiskyldu fyri fólki til gongu í gonguteigi. Um tú sneiðir ella steðgar á, eigur tú at geva tekn um tað við ørmunum.
Tú eigur at súkkla á súkklubreytini, um ein slík er. Er eingin súkklubreyt, skalt tú sambært ferðslulógini súkkla á vegnum. Í Føroyum eru fáar súkklubreytir, og orsakað av stóra vandanum millum bilarnar á vegnum, mæla mong foreldur børnum sínum til at súkkla á gongubreytini.
Bert ein persónur má vera á vanligari tveyhjólaðari súkklu í senn. Tó kunnu tvey børn yngri enn 6 ár vera á súkkluni, um serlig barnasetur eru, og um tann, sum stýrir súkkluni er minst 15 ár.
Les um súkklustólar til børn.


text:
Tíðindi/Greinar
14. mai 2018
PISA hevur júst verið yvir okkum enn einaferð, og aftur hesa ferð stóðst kjak um royndina. Ikki um úrslitið, tí tað er ikki tøkt enn, men um hvør slapp at vera við. Hesa ferð var lesing í miðdeplinum, men tað løgna í øllum hesum er, at samstundis sum vit hava lesiár í Føroyum, og skúlar eru farnir at gera nógv burtur úr lesing, so sluppu ikki allir næmingar til royndina. Skúlar gera nógv við at fáa hjálparamboð til teir næmingar, ið hava trupult við at lesa, so teir kunnu vera við á jøvnum føti við aðrar næmingar, men í PISA eru teir ikki tað. Onnur hava gjørt av, at hjálparamboð kunnu ikki brúkast til royndina, so føroyskir skúlar sóu seg noyddar at ráða lesiveikum næmingum frá at fara til royndina. Orsøkin er, at hesir næmingar ikki skulu fara til eina roynd, sum teir ikki megna.
Men hvussu skal eg sum lærari, sum hevur arbeitt hart og miðvíst fyri, at hesir næmingar skulu hava so góðar møguleikar sum gjørligt at ogna sær vitan, siga, at tú kanst ikki taka lut í PISA, tí tú dugir ikki nóg væl at lesa uttan hjálparamboð?
Hetta er ein heilt margháttlig støða at vera í. Ein støða, sum eg als ikki vil vera í ella koma í. Hvussu skal eg kunna geva hesi boð, uttan at næmingurin fær kensluna av ikki at vera nóg góður? Sjálvandi eru undantøk, har hesi boðini ikki rína við, og teir næmingarnir skulu nokk klára seg. Eg hugsi meiri um hinar, ið kanska hava stríðst seg til tað úrslit, ið er, men sum nú ikki sleppa at vísa sítt virði.
Nú er tað kanska onkur, ið vil siga, at royndin er dulnevnd, so ongin sær úrslitini hjá hvørjum einstøkum næmingi. Til hetta er at siga, at metingin liggur ikki í úrslitinum, metingin liggur í møguleikanum at fara til roynd sum øll onnur, at vera javnsettur við onnur. Um so er, at vit skulu til eina altjóða roynd, so má fyrsta metingarstøðið vera, at øll eru boðin við til roynd, og sama má vera galdandi í hinum londunum. Vit, sum eru í undirvísingarverkinum, hoyra javnan, at hini londini senda útvaldar næmingar til PISA. Um so er, veit eg ikki, vit mugu gera tað, sum tænir okkara ungdómi og skúla best.
Eg havi fyrr sett spurningin, hví vit eru við í PISA. Eg veit ikki, eg veit heldur ikki, hvat vit brúka kanningina til. Um vit framhaldandi skulu vera við, havi eg sum so ikki nakra meining um, men eg vil tó siga, at eru vit við, so er týdningarmikið, at vit fáa broytt avgerðina um hjálparamboð til næstu ferð. Tað er ein risa avbjóðing, men vit kunnu ikki sita hevur í favn og bíða, til onkur annar fer at taka dystin upp fyri okkum, tí tað fer neyvan nakar.


text:
Orð: Daniel W. Whittle
Lag: Ira D. Sankey
Týtt: Victor Danielsen
1. Kann eg eiga fulla vissu?
Sál mín, kann tað vera so?
Kann eg standa nær hjá Gudi,
eg, sum breyt hvørt eitt hans boð?
Niðurlag:
Fulla vissu! Tí eg líti
á ein Harra krossfestan;
fulla vissu Jesus vann mær,
tá ið krossurin bar hann.
2. Hann er trúgvur, sum gav lyftið,
har mítt hjarta hvílir seg;
við at líta bert á Jesus,
fulla vissu eigi eg.
3. Arvingi og barn hjá Gudi!
Blóðið fulla frelsu gav;
syndina hann ei vil minnast,
søkt hon er í djúpa hav.
4. Sum títt barn eg tí kann breiða
út mítt hjarta fyri tær;
Kristus, hann er øll mín rættferð,
eg í honum standi nær.


text:
- Tíðindi, mentan og ítróttur
Rót og rútma
Tak niður
Rót og rútma er ein tónleikasending við country tónleiki í breiðastu merking. Í Rót og rútmu kanst tú hoyra tað allarnýggjasta á country marknaðinum, ikki bara úr USA, men eisini úr Føroyum, Evropa og aðrastaðni.
Eisini eru country klassikarar á skránni, og nomið verður við tað, sum rørir seg innan hesa tónleikasjangru. Sendingin hevur verið á skránni í útvarpinum í útivið 17 ár.
Meinhard Jensen sigur um sendingina: "Besta tónleikasendingin í føroyskari radiosøgu heldur fram á sama støði. Sama góða røddin, altíð ein veitslugrýta við nýggjum og gomlum country, stórseljarum og obskurum gimsteinum."
Vertur er Petur Rouch.


text:
Hent at vita
C3 Picasso
Meira um bilin
(Prísirnir í tekniske specifikationer eru danskir, og tí ikki eftirfarandi)
EIN LÍTIL, MEN SERA RÚMLIGUR BILUR
C3 Picasso er ein lítil, men sera rúmligur bilur. Bilurin er høgur, og innan hevur hann góðar goymslumøgulleikar. Baragerúmið, sum tekur 385 litrar, kann gerðast enn størri, um setrini aftan vera løgd niður, og tekur tað tá heili 1506 litrar.
Hevur tú spurningar um bilin, sum ikki vera svaraðir á hesu síðu, ella kundi tú hugsað tær at roynt bilin, ert tú altíð vælkomin at seta teg í samband við okkum.
Samband
Hevur tú fyrispurningar ert tú vælkomin at seta teg í samband við okkara søluleiðara.
Finn Baldvinson
Søluleiðari
Tel. 36 36 67
Fartel. 28 36 66
Teldupostur. finn@waagbilar.fo


text:
Til Lesandi
Vit bjóða tær sum lesandi at skráseta teg á leinkjan.fo, so fyritøkur hava møguleika at síggja tína vangamynd. Á henda hátt fáa fyritøkur, sum heldur sjálvar vilja seta seg beinleiðis í samband við tykkum lesandi, møguleika at síggja vangamyndirnar og seta seg í samband við ein ella fleiri lesandi. Av tí at tað er avmarkað, hvussu nógvir upplýsingar liggja á sjálvari síðuni, mæla vit tær avgjørt til at leinkja til eina meira útgreinaða vangamynd á eitt nú LinkedIn. Um tú ikki hevur eina LinkedIn vangamynd, ber eisini til at leinkja til Facebook- ella Twitter-vangamyndina.


text:
Orð: Ókendur
Lag: Carl Michael Bellman
Týtt úr donskum: Victor Danielsen
1. Skjótt kemur Harrin og heinta skal síni;
í hvørjum partinum verður tú tá?
Hevur tú bjargað tær sálini tíni?
Tað er tann spurni, sum alt liggur á.
Sálirnar trúleysar vrakaðar verða,
sjálvrættvís eiga ei frelsu tann dag,
tey, sum ei skomm hans á fold vildu bera,
viðkennist hann ikki – gloym tó ei tað!
2. Skjótt kemur Harrin, og tá skal hann fagna
teimum, sum kendust við navn hans á fold;
tey, sum í trúgv eru sovnað, tá vakna,
øll Harrans egnu, sum løgdust í mold.
Syndari, ikki er tíð nú at sova!
Bjarga nú sálini, meðan tú kann,
so tú við Guds børnum honum kanst lova,
við teim í skýggini fara til hann!
3. Skjótt kemur Harrin; tá endað er neyðin
hjá teimum, sum hava trúð á hann her,
stríðið er vunnið og sigraður deyðin;
dýrdlig og sæl er Guds fólki tann ferð.
Eina ferð enn: Hoyr, tín sál er í váða!
Kanska er seinasta kallið í dag;
skunda tær, nú tú kanst frelsuna fáa,
Jesusi trúgv, og tín sál verður glað!


text:
Frá Wikipedia, hin frælsa alfrøðin
- 10. januar - Atli P. Dam verður løgmaður í Føroyum, og fer Pauli Ellefsen úr løgmansstarvinum.
- 17. januar - British Telecom boðar frá, at fyritøkan fer at minka um tær væl dámdu, reyðu telefonboksirnar.
- 4. februar - Markið ímillum Spania og Gibraltar opnar aftur, fyri fyrstu ferð síðani Francisco Franco læt tað aftur í 1969.
- 10. februar - Nelson Mandela avgerð, ikki at taka av einum tilboði um at sleppa leysur úr fongsli, frá í Suðurafrikonsku stjórnini.
- 11. mars - Mikhail Gorbachev verður leiðari av Sovjetsamveldinum.
- 16. mars - 5 leyvur í Singaporska djóragarðinum verða settar av fyribyrgjandi tablett, tá leyvunum fjølgar frá 2 til 16 á stuttari tíð.
- 25. mars - Oscars virðislønin verður handað í Hollywood. Amadeus vinnur fyri besta film.
- 15. apríl - Suður Afrika upploysir eina lóg, ið bannar hvítum og svørtum at giftast.
- 4. mai - Eurovision Song Contest 1985 verður hildin í Gøteborg, Noreg vinnur við sanginum La det swinge.
- 14. juni - Schengen sáttmálin verður undirskrivaður.
- 17. juni - Discovery Channel verður sett á stovn.
- 3. juli - Back to the furture verður frumsýndur í amerikanskum filmhúsum, og verður hægst tjenandi filmur í 1985.
- 13. juli - Live Aid konsertir runt um í heiminum, savna heilar 50 milliónir pund. Peningurin verður nýttur til at berjast í mótir hungursneyð í Etiopia.
- 28. august - Heimsins fyrsta roykibann kemur í gildi, tá ein matstova í Colorado, USA, bannar royking innandura.
- 1. september - Vrakið av skipinum Titanic verður funnið á botninum á Atlantshavinum. Fleiri høvdu leitað eftir vrakinum uttan eydnu, síðani skipið sakk í 1912.
- 13. september - Super Mario Bros. verður útgivið á spælistøðina Nintendo Entertainment System (NES).
- 19. september - Ein stórur jarðskjálvti rakar Meksiko, og hevur við sær at 10.000 lata lív, 30.000 verða meiðslaði, og 95.000 verða heimleys.
20. november - Microsoft útgevur fyrstu útgávu av Windows, og kallar hana Windows 1.0.
Spælistøðin Nintendo Entertainment System (NES).
- We are the World (USA for Africa)
- 2. januar - Obi Ikechukwu Charles, nigeriskur fótbóltsleikari
- 5. februar - Cristiano Ronaldo, portogisiskur fótbóltspælari.
- 4. apríl - Bárður Dal Christiansen, føroyskur listamaður
- 2. mai - Nanna Øland Fabricius, donsk songkvinna
- 21. mai - Símun Samuelsen, føroyskur fótbóltsleikari
- 6. september - Marni Djurhuus, føroyskur fótbóltsleikari
- 17. september - John Tordar Poulsen, føroyskur fótbóltsleikari
- 24. oktober - Wayne Rooney, enskur fótbóltsleikari
- 21. november - Carly Rae Jepsen, kanadisk songkvinna
- 18. desember - Heidi Andreasen, føroyskur svimjari.


text:
Álit viðvíkjandi klagu um drúgva málsviðgerðartíð hjá Umhvørvisstovuni
Dan Klein --- 09.02.2018 - 06:51
Umboðsmaðurin hevur viðgjørt eina klagu um drúgva málsviðgerðartíð hjá Umhvørvisstovuni av eini umsókn um marknaumskipan. Av tí at gongdin í málinum ikki var nøktandi skjalfest, kundi umboðsmaðurin ikki meta um, í hvønn mun tað vóru umberandi orsøkir til drúgvu málsviðgerðartíðina.
Umboðsmaðurin helt tað vera alt annað enn nøktandi, at málið framvegis ikki var avgreitt, skjótt 2 ár aftaná, at Umhvørvisstovan hevði móttikið umsóknina.
Umboðsmaðurin gav Umhvørvisstovuni eina álvarsliga átalu fyri handfaringina av málinum og kunnaði sambært § 10, stk. 1 í umboðsmanslógini formansskapin í Løgtinginum, løgmann og landsstýriskvinnan í Heilsu og innlendismálum um málið. Samstundis var Umhvørvisstovan biðin um at lata umboðsmannin frætta, hvat víðari hendir í málinum. (LUM 17/00081)


text:
Einaferð í eldri døgum kom eitt ógviliga stórt rekatræ upp á land í Giljanesi. Søgnin er, at tað skuldi vera 30 alin langt.
Um henda reka tustu saman bæði sandavágsmenn og miðvingar; men hvørgin av pørtunum tordi at taka tað, tí eingin var reiðiliga greiður yvir, hvar markið var ímillum bygdirnar, og træið lá um markaleiðina. Menn fóru at trætast. Men tað bar onga leið. Teir samdust so um at leita til eina gamla konu uppi í Húsum í Miðvági og spyrja um markaskjalið. Teir fóru so. Tann gamla konan gav teimum hetta svar:
Frá gálga upp í rustina -
rust á rust,
bust á bust,
Jaspurs riva niður í sjógv -:
har er markið!
Andreas Weihe: “Søga og søgn”, 1933


text:
Burðardyggu menningarálini eru hesi:
1. Mál. Gera enda á fátækradømi í øllum sínum líki allastaðni
2. Mál. Gera enda á hungri, tryggja, at matur er tøkur, bøta um føðsludygd og virka fyri burðardyggum landbúnaði
3. Mál. Tryggja øllum heilsugott lív og virka fyri trivnaði fyri øll í øllum aldri
4. Mál. Tryggja inkluderandi og javnbjóðis dygdargóða útbúgving og virka fyri lívlongum læringarmøguleikum fyri øll
5. Mál. Fáa í lag javnstøðu millum kynini og virka fyri, at konufólk og gentur fáa meira mátt og myndugleika
6. Mál. Tryggja, at vatn og reinførisviðurskifti eru í lagi og umsitin á burðardyggan hátt
7. Mál. Tryggja, at øll fáa álítandi, burðardygga og tíðarhóskandi orku, sum øll hava ráð til
8. Mál. At virka fyri varandi, inkluderandi og burðardyggum búskaparvøkstri, fullum og lønandi virksemi og sømiligum arbeiði til øll
9. Mál. Byggja varandi undirstøðukervi, virka fyri inkluderandi og burðardyggari ídnaðarmenning og eggja til nýhugsan
10. Mál. Minka ójavnan í londum og ímillum lond
11. Mál. Gera býir og búsetingar inkluderandi, trygg, dygg og burðardygg.
12. Mál. Tryggja burðardygga nýtslu og framleiðslumynstur
13. Mál. Seta í verk bráðneyðug tiltøk at berjast ímóti veðurlagsbroytingum og avleiðingum av teimum.
14. Mál. Varðveita og á burðardyggan hátt nýta høvini, allan sjógv og sjófeingi til burðardygga menning.
15. Mál. Verja, fáa í rættlag aftur og virka fyri burðardyggari nýtslu av jarðvistskipanum, á burðardyggan hátt røkja skóg, berjast ímóti oyðimarkarmyndan, steðga landtýningum og steðga lívmargfeldismissi.
16. Mál. Virka fyri friðarligum og inkluderandi. Útvega øllum atgongd til rættartrygd og byggja effektivar, ábyrgar og inkluderandi stovnar á øllum stigum
17. Mál. Styrkið Heimsfevnandi felagsskapin fyri burðardyggari menning og økið miðlarnar til at náa málinum


text:
Løttu, tunnu fjaðrarnar halda fuglin heitan og turran og gera, at fuglurin kann flúgva. Tær prýða eisini fuglin og gera hann sermerktan.
Fuglur hevur tvey sløg av fjaðrum:
Dún: heldur fuglin heitan (bjálvar)
Fjaðrar: verja móti vindi og regni og gera, at fuglurin kann flúgva
Lætta beinagrindin
Beinagrindin á fugli er sera løtt. Flestu beinini eru holað innan. Hetta ger, at fuglurin er lættur og tí ikki skal brúka so nógva orku til at flúgva.
Fuglar hava eitt stórt bringubein, har teir stóru vøddarnir eru festir í. Tað eru hesir vøddarnir, sum gera, at fuglur kann flúgva.
Fuglur kann snara høvdinum og hyggja í allar ættir uttan at flyta kroppin - enntá beint aftureftir. Hetta er tí, at hann hevur nógv fleiri geislar í hálsinum enn súgdjór. Men hann kann ikki flyta eyguni, eins og vit kunnu.
Flog
Flog merkir bæði at flúgva og veingjavídd. Veingjavídd er longdin millum veingjaoddarnar.
Fuglur kann sveima á vindi. Súla, havhestur og aðrir sveimarar kunnu halda sær leingi á flogi uttan at flagsa við veingjunum. Um teir samstundis veiða sær føði í sjónum, er næstan onki mark fyri, hvussu leingi teir kunnu flúgva. Hesir fuglar hava allir stórt flog.
FLOG hjá sjófugli
- Súla . . . . . . . . . . 170-192 cm
- Likka . . . . . . . . . .135-155 cm
- Havhestur . . . . . . 101-117 cm
- Lomvigi . . . . . . . . . 61-73 cm
- Lundi . . . . . . . . . . 50-60 cm
- Drunnhvíti . . . . . . 38-42 cm


text:
Undirvísing
Granskingardepilin og Søgu- og Samfelagsdeildin samstarva á nógvum ymiskum økjum, m.a. um undirvísing innan samfelagsvísind á Søgu- og samfelagsdeildini..
Granskarar á Granskingardeplinum eru partur av undirvísingartoyminum á Søgu- og Samfelagsdeildini, og hava m.a. skipað skeið á Bachelor-stigi innan evnini globalisering, økismenning, politikk, og samfelagsvísindalig háttaløg.
Í várhálvuni 2012 standa Karin Jóhanna L. Knudsen og Dennis Holm á Granskingardeplinum fyri skeiðinum í Samfelagsvísindaligum háttaløgum. Skeiðið gevur 10 ECTS stig og er eitt kravt skeið á bachelor í søgu, stjórnmálafrøði og samfelagsvísindum.


text:
Skaldævisøgan “Andlit” eftir íslendska rithøvundan Bjarna Bjarnason kemur nú út á føroyskum. Søgan, sum fer fram á ymiskum pallum í Íslandi, Føroyum, Svøríki og Onglandi, er um uppvakstrarárini hjá dronginum Gullbrandi Högnason. Andlit er ein søga um at vaksa upp flakkandi um ymsar heimar ytri sum innari. Men eru tíðirnar frá sær sjálvum, er hvør […]
Nú kuldin er farin at bíta, og gróðurin er hildin uppat fyri í ár, bæði vegna kulda og vantandi ljós, er ein heldur sjáldsamur gestur komin at flákra millum teldurnar á Gramar. Talan er um ein firvald, helst ein snjófiðrildi (Pieris rapae). Sambært bókini Firvaldar hjá Jens-Kjeld Jensen og Hans Eli Sivertsen livir ormveran hjá […]Halt á at lesa …
Ólavsøkuskráin er nú komin, og fæst ókeypis í flestu størru handlum í Havn og við Snarskivuna. Tað plagar at vera stórur áhugi at ogna sær eitt eintak, men um so er at tey prentaðu eintøkini verða uppi, so eru ikki allar súður syftar, tí til ber eisini at taka niður Ólavsøkuskránna sum pdf-fílu frá Tórshavnar […]Halt á at lesa …
Sera stórur áhugi var fyri hátíðarhaldinum í Áartúni, tá standmyndin av áarstovubrøðrunum Hans Andriasi og Janusi varð avdúkað, og sannur veitslurómur var, hóast rættiliga tíðliga á degi (hátíðarhaldið byrjaði kl. 11). Tað var ikki sørt at folk vóru í ólavsøkuhýri, hóast enn eru 10 dagar til ólavsøkan alment verður sett, og nevndi Heðin Mortensen, borgarstjóri, […]Halt á at lesa …
Carl Julian Graba gjørdi ferð til Føroya í 1828 og skrivaði frágreiðing um føroysku náttúruna, serliga um fuglarnar. Hann fekk tó ymiskt annað við eisini, m.a. var hann í kirkju í Bø: “Vit fóru til messu við Struer presti. Nógv fólk var í kirkju, men sangurin var tað ræðuligasta, sum eg nakrantíð í lívi mínum […]Halt á at lesa …
Tað fyrsta tú renir teg í tá tú kemur út á Heystframsýningina er ein gipsmynd av Palla Gregoriussen, ið stendur fremst í eini røð av andlitsmyndum eftir Hans Paula Olsen. Av teimum fýra høvdunum, sum eru á framsýningini, er henda av Palla tann einasta, sum er av einum persóni, ið hvørki hevur verk við sjálvur […]Halt á at lesa …
Dóttir Hans Paula, er heldur ikki sloppin undan. Henda andlitsmyndin er sett rættiliga uttarlaga í høllini, og vendir hon bakið til síni egnu verk – og til Zacharias, ið eygleiðir hana væl og virðiliga.Halt á at lesa …
Eins og Tróndur Patursson, so er Zakarias eisini væl umboðaður á Heystframsýningini, bæði við verkum og við andlitsmynd, ið Hans Pauli Olsen hevur gjørt. Men meðan andlitsmyndin av Tróndi vendir nakkan til verk Tróndar, og heldur hyggur beint yvir at Zakariasi, so vendir andlitsmyndin av Zakariasi soleiðis at hann fær eygleitt fólk ið fara at […]Halt á at lesa …
Tróndur Patursson var væl umboðaður tá Heystframsýningin 2011 læt upp leygardagin 15. oktober. Hann var hann sjálvur, hann sýndi fram málningar, og hann varð eisini sjálvur sýndur fram í gipsi. Andlitsmyndin hjá Hans Paula Olsen av Tróndi er sjáldsama livandi, og er tann andlitsmyndin, ið er sloppin longst inn í listahøllina á Skipasmiðjuni, har hann […]Halt á at lesa …
Um sama mundið sum Listaskálin stongdi síni framsýningarhøli, ið tey brúka til skiftandi framsýningar, læt upp úti á Skipasmiðjuni tann nú siðbundna Heystframsýningin. Upprunaliga var henda framsýning eitt mótmæli móti leiðsluni í Listaskálanum, men ásannast má, at listastríðið loksins tykist at vera av. Tað var tí gleðiligt at hoyra nýggja stjóran í Listasavni Føroya, Nils […]Halt á at lesa …


text:
Aftur í ár er kjak á skránni á Vinnudegnum. Evnið hesuferð er skattanýskipanin, sum landsstýrið ætlar at fremja. Ætlanin er at lækka skattin á arbeiðsinntøku, samstundis sum inntøkugrundarlagið skal breiðkast, so at landið fær fleiri inntøkur.
Við í orðaskiftinum verða Ben Arabo, stjóri í Atlantic Petroleum, Gudny Langgaard, stjóri í Vodafone og Kári Petersen, búskaparfrøðingur. Kjakinum fara Stefan í Skorini og Jón Brian Hvidtfeldt at stýra. Vónandi fer kjakið at geva bæði vinnulívsfólki, politikarum og vanligum borgarum nakað at hugsa um, og okkara mál er, at kjakið fer at halda fram, aftaná Vinnudagurin 2013 er liðugur.


text:
Ein nýggj fiskivinnuskipan og møguleikarnir kring landið
Sambært eini greining frá grannskoðaravirkinum Januar, so kann ein burðardygg umsiting og veiða av okkara egnu botnfiskastovnum vaksa um okkara útflutningsvirði við 950 mió. krónum árliga
Hitti ein mann nú ein dagin. Hann var rættiliga atfinningarsamur um ætlanirnar at gera eina nýggja skipan fyri fiskivinnuna. Hann vildi vera við, at hetta var ein hóttan ímóti fiskivinnuni og arbeiðsplássunum á sjógvi og landi. Og at ætlanin var at flyta pening og skattakrónur úr vinnuligu plássunum kring landið til umsiting og annað í Havn.
Eg svaraði honum, at júst hetta havi eg hoyrt aftur og aftur og aftur. Í politiska orðaskiftinum og í fjølmiðlunum. Men at hesi endurtiknu uppáhald sjálvsagt eru tikin úr leysum lofti.
Endamálið og møguleikarnir við nýggju skipanini fyri fiskivinnuna er sjálvsagt at fáa nógv meira virði burturúr okkara tilfeingi – til manningar, reiðarí, arbeiðsfólk, virkir og til samfelagsbúskapin og samfelagið alt.
Burðardygg veiða og stovnsrøkt
Og at tað ber til, nýtist okkum ikki at koma við leysum uppáhaldum um. Vit kunnu bert byrja við sjálvum grundarlagnum undir okkara fiskivinnu: Fiskastovnarnir og stovnsrøktin.
Í álitinum frá nýskipanarnevndini er m.a. víst á við tølum, hvørjir møguleikar eru, um vit megna at skipa at umsita og veiða okkara egnu botnfiskastovnar burðardygt, sum nevndin hevur greitt uppskot um.
Nevndin hevur biðið grannskoðaravirkið Januar um at gera eina greining og útrokning av, hvønn týdning tað hevði havt fyri fólk og vinnu kring landið og fyri samfelagsbúskapin, um stovnarnir av toski, hýsu og upsa vóru burðardyggir.
Tølini eru greið og sigandi:
Grannskoðaravirkið setur við støði í søguligum tølum eina burðardygga veiði fyri hesar stovnarnar til árliga í miðal:
25.000 tons av toski
15.000 tons av hýsu
40.000 tons av upsa
(Hesi tølini eru ikki høgt sett í mun til góð fiskiár).
Ómetalig virðir og møguleikar
Og grannskoðarvirkið staðfestir, at um hetta eydnast, so fer tað at hava hesa avleiðing, um vit samanbera við árið 2014 – bert við støði í núverandi prísum, framleiðslu og sáttmálum (t.e. uttan at taka við møguleikarnar í betri virðisøking, nýggjum framleiðslum og marknaðaratgongd):
- Økt avreiðingarvirði um árið: 575 mió. kr.
- Øktar hýrur til manningar um árið: 215 mió. kr.
- Øktar lønarútgjaldingar á sjógvi og landi: 390 mió. kr.
- Økt framleiðsluvirði/útflutningsvirði: 950 mió. kr.
Samstundis staðfestir grannskoðaravirkið, at hetta hevði givið grundarlag fyri endurnýgging av heimaflotanum.
Fólk kring landið kunnu við hesum sjálv meta um, hvørjar møguleikar ein fiskivinnunýskipan kann geva í mun til førda fiskivinnupolitikkin seinastu mongu árini.


text:
Evnið á Vinnudegnum 2012 verður heimamarknaður og heimsmarknaður, og tað verður viðgjørt og lýst við fyrilestrum og kjaki. Eisini verða Ársins Virki og Ársins Átak kosin.
Vinnudagurin er hátíðardagurin hjá føroysku vinnuni, har umboð úr vinnuni savnast til áhugaverdar fyrilestrar og spennandi kjak. Norðurlandahúsið er aftur í ár karmur um Vinnudagin, har vinnan kann fáa íblástur til framtíðar virksemi umframt at møguleiki er at hitta kundar, veitarar og samstarvsfelagar í óformligum umhvørvi.
Kendi danski vinnulívsmaðurin og kjakarin,Asger Aamund, fer hesuferð at halda fyrilestur um, hvussu ein fyritøka klárar seg á heimsmarknaðinum. Jóannes Niclassen frá MT Højgaard í Grønlandi fer at røða um menningarmøguleikar í Grønlandi. Harumframt fer Ragnar Joensen, stjóri fyri alivirksemi hjá Marine Harvest í Noregi, at hugleiða um, hvør munur er á at vera stjóri í Noregi og Føroyum.
Væl umtókta kjakið verður eisini á skránni hesuferð. Í ár fara Uni Arge, journalistur, og Liljan Weihe, tíðindaleiðari í Kringvarpinum, at stýra kjakinum.
Skráin fyri Vinnudagin 2012 sæst her.
Vinnudagurin 2012 verður 28. september. Tilmeldingarfreistin er 26. september.


text:
Hóskvøldið var fyrsta umfar í spurnarkappingini ”Av Skipanesi til Æðuvíkar” avgreidd í Løkshøll í Runavík. Karmarnir vóru frálíkir, listaframsýning á gongini og NSÍ tónar úr høllini.
Fyrsta dysturin var millum Æðuvík og Skipanes. Tað var alt fyri eitt, at Æðuvík legði seg á odda, og leiðslan helt allan vegin. Æðuvík var tí fyrsta liðið at vinna sær sæti í hálvfinaluni.
Seinni dysturin var millum Rituvík og Saltangará. Eins og í fyrra dystinum, so legði annað liðið seg greitt á odda beinanvegin. Liðið úr Saltangará vísti seg at vera sera sterkt, og fingu teir eisini nógv stig. Hæddarpunktið áttu tó rituvíkingar. Teir høvdu yrktan tátt, sum teir sera trygt og vakurt kvóðu. Hetta gav teimum eisini 5 stig, sum tó ikki rakk til hálvfinalupláss.
Í hálvleikunum undirhildu Barbara Gaardbo og Oddmar Nielsen við tónleiki og sangi. Tað er ikki ov nógv sagt, at tey bæði bergtóku áhoyrarafjøldina, Barbara við sangi, og Oddmar við gittarspæli.
Vespuinnsløgini vóru ikki gloymd. Vertirnir báðir, Jonhard og John, høvdu fyrst Kára Reynheim og Sjúrð Jacobsen sum gestir. Í seinna innslagnum vóru Jens Joensen og Magnus Olsen gestir. Umframt at tosa um kappingarárið higartil og komandi dyst, so var eisini rúm fyri óvæntaðum spurningum.
Samanumtikið eitt frálíkt kvøld, og áhoyrararnir, sum vóru nógvir í tali, tóktust at stuttleika sær.
Komandi hóskvøld, 19. Apríl, verður so annað umfar á skránni. Tá møtast fyrst Lamba, mannað við fyrr- og núverandi borgmeistara og Søldarfjørður, mannaður við Ragnari Olsen og Jóannes Djurhuus. Hetta er lokaluppgerð, og hvørki av liðunum megnaði at vinna sær pláss í hálvfinaluni í fjør. Men nú verður tað so annað.
Seinni dysturin hetta kvøldið verður millum verandi meistarar av Glyvrum og Runavík. Bæði hesi liðini luttóku í hálvfinaluni í fjør. Hesaferð hevur Torbjørn Jacobsen fingið Bill Justinussen við á liðið, meðan Runavík hevur júst somu manning sum í fjør, teir báðar Sunleiv Højgaard og Eyðun Gaardbo.
Nærri upplýsingar um tiltøkini eru at finna inni á www.facebook.com, har fyriskipararnir hava stovnað ein bólk.
Vit gleða okkum til hóskvøldið. Saman standa vit sterk.


text:
Granskingardeildin á Umhvørvisstovuni fæst við at fáa til vega vitan um dálkingarstøðuna í føroysku náttúruni. Hetta arbeiði fevnir um at lýsa og granska í útbreiðsluni av umhvørvisdálkandi evnum og árin av teimum.
Gransking av dálkandi evnum í føroysku náttúruni, hevur serliga fokuserað á langtransporteraði umhvørviseitrandi evni, sum t.d. PCB og kyksilvur, og onnur dálkandi evni, sum eru umfataði av altjóða konventiónum og tískil krevja regluligar kanningar, men er ikki avmarkað til hesi.
Endamálið við kanningunum er at útinna og menna eina tíðarhóskandi og relevanta yvirvøku av umhvørviseitrandi evnum og árin tess í sjónum, á landi og í vøtnum og áum.
Eftir avtalu kann vitanarkjarnin fremja umhvørvis- og árinskanningar við støði í kontraktum við eksternar ella internar kundar.


text:
Palli Augustinussen
Palli Augustinussen (føddur 16. desember 1980 í Vági) er føroyskur fótbóltsspælari, miðvallaleikari. Palli er liðskipari á besta liðnum hjá FC Suðuroy, sum í 2012 leikar í Effodeildini. Palli skoraði trý mál í 2010 í Vodafonedeildini, tað fyrsta málið varð í dystinum móti HB, sum endaði við javnleiki 4-4. [1] Annað málið var ímóti Víkingi á útivølli og tað triðja var ímóti B68 á heimavølli. Harumframt skoraði Palli eisini eitt mál í dystinum um Løgmanssteypið móti Skála, sum FC Suðuroy vann 6-1.
Innihaldsyvirlit
Føroyska A-landsliðið[rætta | rætta wikitekst]
Palli Augustinussen hevur verið úttikin til føroyska A-landsliðið nakrar ferðir og spælt ein dyst fyri Føroyar, tað var í 2002.[2] Palli var við í hópinum í 2004[3] og í mai 2009, tá nýggi írski landsliðsvenjarin hjá Føroyum, Brian Kerr, valdi út sín fyrsta hóp.[4]
Altjóða dystir[rætta | rætta wikitekst]
Palli spældi sín fyrsta altjóða dyst í juli 2001, tað var í UEFA Champions League móti Slavia Mozyr, dysturin endaði javnur 0-0.
Keldur[rætta | rætta wikitekst]
- ↑ Soccerandequipment.com, , HB Tórshavn – FC Suðuroy 4-4 (1-1).
- ↑ Football.fo
- ↑ Football.fo
- ↑ Sportal.fo
- Football.fo
- UEFA.com, Palli Augustinussen.
- Football.fo, Bruttohóparnir úttiknir.


text:
Kunning um góðskrivingar
Umsókn um góðskriving
Góðskrivingar verða viðgjørdar tvær ferðir árliga, í heysthálvuni og í várhálvuni.
Námsfrøðinga- og læraralesandi søkja innan 20. august og 1. mars.
Onnur á HugSamNám innan 1. oktober og 1. mars.
The University of the Faroe Islands will assess the academic merit of all credit transfer applications and may award transferred credit for individual courses, or components of full degrees or qualifications, which applicants have completed at other higher education institutions. Following the same procedure, the University can also pre-approve the transfer of credit from courses or components of full degrees or qualifications students intend to complete at other higher education institutions.
Setrið kann eftir umsókn og fakligari meting játta at góðskriva skeið og partar av útbúgvingum, sum eru lokin, ella sum ætlanin er at lúka á øðrum universitetum.
Hvat kann verða góðskrivað
1) Longu loknir námspartar av aðrari føroyskari útbúgving á sama stigi kunnu koma í staðin fyri partar av tí setursnámi, sum tann lesandi hevur søkt um upptøku til ella er innskrivaður til.
2) Longu loknir námspartar av útlendskum námi á sama stigi kunnu koma í staðin fyri partar av tí setursnámi, sum tann lesandi hevur søkt um upptøku til ella er innskriv¬aður til.
3) Góðkenning frammanundan, forhondsgóðkenning, í sambandi við lestrarvist: Ætlaðir námspartar frá aðrari útlend¬skari útbúgving á sama stigi kunnu koma í staðin fyri partar av tí setursnámi, sum tann lesandi hevur søkt um upptøku til ella er innskriv¬aður til. Eitt nú norðurlendsk summarskeið og Nordliks/Nordplus-vistir.
Hvussu nógv kann verða góðskrivað
Í bachelornámum í føroyskum, søgu og samfelagsfrøði kunnu í mesta lagi 40 ECTS verða góðskrivað. Í námsfrøðinga- og lærara¬útbúgv¬ingini tó 45 (ein linja).
Í masternámi kunnu í mesta lagi 60 ECTS verða góðskrivað, tá bachelornámið er lokið á Setrinum. Annars kunnu masterlesandi fáa 30 ECTS góðskrivað.
Í hjánámi kunnu tey 30 ECTSini, sum verða kravd á masterstigi, verða góðskrivað.
Umsókn
Søkt verður um góðskriving við umsóknarblaðnum Umsókn um góðskriving, ið verður latin inn á avvarðandi deild.
Umsóknarfreistir
Søkt kann verða um góðskriving tvær ferðir árliga
Lærara- og námsfrøðinga¬lesandi skulu søkja innan 20. august og 1. mars.
Øll onnur lesandi á HugSamNám skulu søkja innan 1. oktober og 1. mars.


text:
Set teg í samband við ráðgevarnar á Eik Markets, tlf.: 348 000, t-postur: dealer@eik.fo
Ger egnar íløgur
Tá tú hevur eftirlønarkontu í Eik ber til at gera íløgur sjálv/ur og harvið økja um møguleikan fyri meiravkasti. Heta skal gerast saman við einum íløguráðgeva í Eik.
At gera íløgur í virðisbrøv er ein týðandi avgerð, sum krevur umhugsni, líkamikið um talan er um stóra ella lítla íløgu. Tí ráða vit tær til at vera væl fyrireikað/ur og fáa góða íløguráðgeving, áðrenn tú ger íløgur í virðisbrøv.
Tú kanst sjálv/ur velja tey virðisbrøvini, sum tú hevur áhuga í. Og tú hevur møguleika fyri at keypa og selja virðisbrøvini, sum tað passar tær.
Ynskir tú íløguráðgeving verður hon sjálvsagt gjørd við støði í tínum íløguprofili, soleiðis at íløgurnar hóska til títt váðafýsni og tínar væntanir um møguligt avkast.
Váði er tengdur at øllum íløgum í virðisbrøv. Jú størri váði er knýttur at tínum virðisbrøvunum, tess týdningarmiklari er tað at fylgja gongdini á marknaðinum.
Vit kunnu ikki tryggja, at møgulig íløguráðgeving altíð gevur besta úrslit fyri teg. Kursirnir á virðisbrøvum verða stýrdir av marknaðargongdini, sum allatíðina broytist - og tí broytist virðið á tíni íløgu eisini.
Tað er altíð tú, sum tekur endaligu avgerðina um, hvørjar íløgur skulu gerast.
Ynskir tú at handla virðisbrøv í Eik, er neyðugt, at tú hevur virðisbrævagoymslu í Eik. Harumframt skalt tú hava undirskrivað avtalu um virðisbrævahandil, sum er ein partur av MiFID reglunum. Les meira um MiFID.
Virðisbrævahandil
Tú kanst keypa og selja virðisbrøv við at seta teg í samband við Eik Markets ella gjøgnum Netbankan.
Kostnaðir
Tvey sløg av kostnaðum eru tengdir at handli við virðisbrøvum
- Handilskostnaður
- Virðisbrævagoymslukostnaður
Sí nærri útgreining av kostnaðum her.
Bílegg eitt íløguprát
Treytir og politikkir
Kunna teg, áðrenn tú gert íløgur


text:
Orð og lag: Sandy Knight
Týtt: Árni Jacobsen
Viðhvørt eg helt, at eg ei málið fór at náa,
men skjótt nú nærkast mót himli mín ferð.
Nøkur fet bert fyri Jesus og so eg stígi
inn í staðin – nýggja heim mítt har er.
Tá ferð er endað, ein ferð so baldrut tá er endað.
Tá ferð er endað, men ei einsom sál mín var.
Tá ferð er endað, sum eg sakna fari ei.
Tá ferð er endað, hon verd var alt mítt stríð.
Av fyrstum var sum bjartar vóru allar vónir,
men truplir dagar brátt tóku mín mátt,
men eg aldri misti heimið úr eygsjón.
Ein stund tó kemur, tá ið eg rópa skal hátt:
Mín ferð er endað, ein ferð so baldrut nú er endað.
Mín ferð er endað, men ei einsom sál mín var.
Mín ferð er endað, sum eg sakna fari ei.
Mín ferð er endað, hon verd var alt mítt stríð.


text:
Lugarið
Lugarið í Leirvík varð gjørt í stand og tikið í nýtslu í 2000, eftir at hølini høvdu verið óbrúkt í eina tíð. Frammanundan hava kiosk og íshús húsast í lítla hvíta og svarta bygninginum niðri á Bakka 1, beint omanfyri gamla bátahylin.
Kommunan eigur og rekur Lugarið, og verða hølini brúkt av arbeiðsmonnunum hjá Eysturkommunu, umframt at fleiri eldri menn í bygdini samlast fyrrapart gerandisdagar til ein kaffimunn og prát.
Lugarið er eitt samlingsstað fyri eysturbúgvar, og øll eru hjartaliga vælkomin inn á gólvið til kaffi og prát. Opið er vanliga fyrrapart gerandisdagar.


text:
Sperra kort
Hevur tú mist kortið burtur ella hevur illgruna um, at kortið hjá tær er misbrúkt, skalt tú beinanvegin sperra kortið. Hevur tú Netbanka, er møguleiki at fara inn á Netbankan og velja kortyvirlit og so seta hanafót í kortið, sum skal sperrast. Eisini ber til at seta seg í samband við sparikassan á telefon 475000.
Uttanfyri vanliga arbeiðstíð hjá sparikassanum, ber til at
seta seg í samband við kundatænastuna hjá Nets, sum svarar alt samdøgrið:
- Dankort og Visa/Dankort telefon +45 44 89 29 29
- MasterCard og MasterCard Debit telefon +45 44 89 27 50
Tá ið tú ringir til Nets, skalt tú upplýsa navn, bústað, navn á peningastovni og kortnummar ella kontunummar.
Minst til at bíleggja nýtt kort beinanvegin.


text:
Sunnudagin var eg aftur í kapping, hesaferð í Fuglafirði har tað hevur verið stevna í vikuskiftinum. Fyrireikarnir av stevnuni heitti á okkum í Treysti at skipa fyri stevnurenning, og tað játtaðu vit sjálvandi.
Gutti, sum júst var afturkomin av Oyggjaleikum stóð á odda fyri kappingini, við góðari hjálp frá øðrum Treysta fólki. Gutti luttók ikki sjálvur, hann rann annars úr Klaksvík til Fuglafirðar hendan dagin Andreas Josephsen gjørdi tað sama. Frá Badmintonhøllini umvegis gamla Lorvíksvegin til Fuglafirðar, góðar 17 km.
Fyrst vóru tey vaksnu send avstað, teinurin var 3,7 km. Rennast skuldi út á skrell, sum tað eitur í Fuglafirði. Fitt av mótbrekku út at venda. Einasti veruligi kappingarneytin eg hevði var Borgar, sum hevði verið í brúdleypi alla náttina, so eg helt so avgjørt eg kundi bjóða honum av. Men so skuldi ikki vera. Eg legði hart út, og Borgar fylgdi við og fór skjótt framum meg, har bleiv hann liggjandi til vit komu á mál. Eg royndi at seta á í undanbrekkuni heimaftur, men tað gjørdi Borgar eisini, ennfá meira enn eg, tí tað øktist millum okkum á vegnum heim. Borgar var 25 sek. frammanfyri meg tá ið avtornaði. Hóast hetta so vann eg bólkin hjá monnum. Borgar vann veteranbólkin. Eingin opin bólkar var hendan dagin.
Eg eri sera glaður fyri kappingina, ein super venjingartúrur, hetta er nokk tað skjótasta eg havi runnið í ár. Meðalferðin var 3:34 pr. km. Eg hevði blóðsmakk í munninum tá eg kom á mál.
Næsta kapping verður í Miðvági nú fríggjakvøldi, tá er Vestanstevna. Eftir hvat eg havi frætt so verður teinurin 7 km hjá teimum vaksnu, og er hetta eisini 5. umfar í Grand prix.


text:
Sverri Egholm
18.03.2017 - 19:07
Ítróttur > Ítróttur > Fótbóltur
Felagsliðið EB/Streymur/Skála, sum spælir í bestu deildini hjá kvinnum vann í dag 24-0 á AB/B71.
Tað ljóðar ótrúligt, men kappingin er júst byrjað og í fyrsta umfarinum sunnudagin var eisini eitt líknandi úrslit. Tá var tað B36-kvinnurnar, sum skoraðu eftir vild móti sama liði, felagsliðnum hjá AB og B71.
Talan er um eitt spildur nýtt lið, og eisini eitt sera ungt lið, har bulurin er U17-liðið hjá B71, og heimavøllurin er á Sandi. AB og B71 samstarva eisini um U17-liðið, og har er heimavøllurin á Argjum. Hetta er fyrstu ferð síðani 2001, at B71-kvinnurnar leika í bestu kvinnudeildini.
Um ringa gongdin heldur fram, fer tíðin at vísa. Næsta vikuskiftið skal felagsliðið á vitjan hjá altíð góðu KÍ-kvinnunum í Klaksvík.
Tveir aðrir dystir vera leiktir í bestu deildini hjá kvinnum. KÍ vann 1-0 á Svangaskarði og grannadysturin millum HB og B36 er framvegis í gongd. Í skrivandi stund er støðan 1-0 til HB.
Kelda: Faroesoccer.com


text:
Althorn
Althornið er partur av messingblásarafamiljuni og messingljóðførini eru millum allar elstu ljóðføri, ið vit kenna til.
Upprunaliga vóru messingljóðføri bert eitt langt rør við einari klokku á endanum. Ljóðførini høvdu ongar ventilar og tískil var bert møguligt at spæla ávísar tónar. Seinni fingu messingljóðførini ventilar og hetta gjørdi tað møguligt at spæla nógv fleiri tónar.
Tað var Adolf Sax, sami maður, ið fann uppá saksofonirnar, ið bygdi fyrsta althornið uml 1840. Klokkan á horninum peikur upp eftir, eins og á einari tuba, men er tó væl minni.
Hornið er koniskt / viggskori og er stemma í Eb, í mun til eina kornett ella trompet, ið er stemma í Bb.
Ljóð kemur í hornið við at prutla ella surra við varrunum í eitt munnstykki, ið situr fremst í ljóðførinum.
Til ber at byrja at spæla Alt horn tá man er áleið 8-9 ár.
Undirvísingin er einkultundirvísing 30 min um vikuna og orkesturspæl ein tíma um vikuna.


text:
Gengis Kan
Gengis Kan (føddur Temüjin Borjigin onkuntíð millum 1162 og 1167 – deyður 25. august í 1227) var høvdingasonur. Hann var smádrongur, tá ið pápin varð myrdur, men sum hann vaks upp, bardi hann allar fíggindar niður, tók ræðið á øllum mongolsku ættbólkunum og tók sær navið Gengis Kan - prinsur av øllum, sum millum heimshøv er. Hann vildi vinna allan heimin undir seg. Í 1206 herjaði Gengis Kan í Kina og síðan sum hvirluvindur um Ásia og Eysturevropa.
Í 1227 doyði Gengis Kan, og so við og við syndraðist ríkið, tí at eftirmenninir klandraðust. Tá ið Gengis Kan doyði, varð mongolska ríkið býtt sundur í 4 kanat (ríki). Abbasonur Gengis, Kublai, fekk eystasta kanatið. Vestastu kanatini, sum vóru smærri, syndraðust so líðandi, tó at Timur Lenk, kanur Gylta fylgisins, stutt tíðarbil í 14. øld ráddi á teimum øllum.


text:
Handlar
_________________________________________________________________________________________________________
Inventar Tænastan umboðar fleiri av størstu veitarum í norðanlondum, innan handilsinnbúgv og inrættan. Vit nøkta allan tørv innan ný- og ístandgerð av handilshølum.
Eisini veita vit alla útgerð til útstilling og søluframa, og smærri lutir ið handilinum tørvar.
Meira um okkara úrvæl á hesum øki, fæst at vita á bjálkanum til høgru, ella við at klikkja á ein av nágreiniligu vørubólkunum omanfyri.


text:
Sum ein lišur ķ hesum bjóšar Fiskaaling alivinnuni, myndugleikum og ųšrum viš įhuga ella sambandi viš alivinnuna, til eitt 2-daga skeiš, har hųvušsevniš er endurnżtsla av vatni į smoltstųšum į fakmįli nevnt resirkulering ella RAS (Recirculating Aquaculture Systems).
Undirtųkan er sera góš, stašfestir Elin Djurhuus Samuelsen, granskari į Fiskaaling, sum hevur lagt skeišiš til ręttis.
- Stóri įhugin bendir į, at tųrvur er hjį vinnuni og teimum viš tilknżti til vinnuna, at nema sęr stųrri vitan innan resirkulering, fyri betri at vera fųr fyri at loysa tęr avbjóšingar, sum stinga seg upp av slķkum slagi ķ dagliga virkseminum. Į Fiskaaling leggja vit okkum eftir at menna vitanina innan aling į landi, iš er eitt ųki ķ stųšugari menning. Skeišiš er serliga viškomandi, nś flestu alifelųgini eru farin undir at ala stųrri smolt į landi, fyri harviš at stytta um tķšina į sjónum, har serstakliga lśsin er ein įhaldandi trupulleiki, sigur Elin Djurhuus Samuelsen.
Skeišiš ķ resirkulering er ein tżdningarmikil lišur ķ arbeišinum viš at framleiša viškomandi vitan og tęnastur til vinnuna og harviš tey, sum starvast innan smoltframleišslu.
Fiskaaling hevur lagt seg eftir at leggja eina fjųlbroytta skrį viš norska granskaranum, Kari K. Attramadal, sum hųvušsfyrilestrarhaldara. Kari er serfrųšingur innan resirkulering į smoltstųšum, og hon starvast sum sonevnt post doc į Norges teknisk-naturvitenskapelige universitet (NTNU) ķ Trondheim. Harumframt hevur hon tilknżti til SINTEF Ocean, har hon millum annaš leišir stóra granskingarverkętlan viš tķ fyri eyga at gera eina skipan til eftirlit av mikrobiologiini į smoltstųšum viš resirkulering (MonMic).
Į skeišinum fer Kari millum annaš at višgera evnir sum tųrv hjį fiski, vatngóšsku, višgerš av vatni, biofiltur, biotryggleika, reinsing og annaš. Eisini heldur Elin Djurhuus Samuelsen, granskari į Fiskaaling, tveir fyrilestrar undir heitunum, "Biofilturaktivitetur og RAS stabilitetur og "Strongd hjį laksasmolti viš śtseting, har hon fer at greiša frį śrslitum av sķnum kanningum innan hesi ųki seinasta įriš.
Harumframt verdur eisini ein gestafyrilestur seinna skeišsdagin, har Petra Petersen, granskari į Heilsufrųšiligu Starvstovuni, fer at greiša frį virus og bakterium į smoltstųšum.
Eisini fara umboš fyri tęr trķggjar alifyritųkurnar ķ Fųroyum, Bakkafrost, Luna og Marine Harvest Fųroyar, at hava styttri framlųgur, har tey fara at greiša frį teirra virksemi śti į smoltstųšunum.
Fiskaaling hevur ętlanir um framhaldandi at skipa fyri slķkum tiltųkum fyri vinnuna, og sostatt veršur uttan iva talan um afturvendandi skeiš av hesum slagi.
Hetta fyrsta skeišiš hjį Fiskaaling av slķkum slagi veršur hildiš į Panorama į Hotel Hafnia hósdagin 19. og frķggjadagin 20. aprķl.


text:
Victoria, Jenis og talufrælsi
Eftir at hava lisið bloggin hjá Agnari um Victoriu Wild, fekk eg hug at skræða meg. Eg eri ósamdur við Agnari. Opinleiki er ein tann mest týðandi lykilin til demokrati. At leggja upp til, at Victoria ikki skal upptraðka í fjølmiðlunum, er tað sama sum at bakka.
Um Miðflokkurin bakar breyð uppá deiggi hjá Victoriu Wild, sigur tað mær bert hvussu vánaligan moral flokkurin hevur.
Tað skal heldur ikki undirmetast at tað er demokratiski rætturin hjá Miðflokkinum at verða til. Eg frøðist sjálvur um, at føroyingar eru somikið tolsamir, at teir kunna tola ein slíkan flokk í Løgtinginum.
Vælvitandi um at umboð úr Miðflokkinum hava eina heldur ivasama støðu til talufrælsi og demokrati sum heild, so er tað bert uppgávan hjá Løgtingsformanninum at halda skil á teirra upptraðkan á Løgtinginum.
Tað er ikki nøkur loyna at eg haldi Hergeir ikki hevur verið sína uppgávu vaksin, og tað er mín vón at tað til næsta val verður kosin ein stinnari og kanska strangari persón til ta uppgávuna.
Í øllum grannalondum okkara finnast flokkar, ið royna at skora bíligar atkvøður uppá gott gamalt xenofobi. Tað er ikki nakað nýtt, heldur ikki Føroyum. Men tað merkjur ikki at Victoria Wild skal innrætta seg eftir tí. (more…)


text:
Kemisk evni eru í nógvum vørum, sum vit dagliga brúka – tey allarflestu eru púra vandaleys. Men nøkur kemisk evni kunnu skaða heilsu og umhvørvi. Fleiri av teimum kenna vit væl, men nógv eru nýggj. Tí er neyðugt við kunning.
Umhvørvisstovan hevur á hesi evnissíðu savnað saman upplýsingar um gerandisvørur, sum innihalda dálkandi ella heilsuskaðilig evni.
Tú kanst leita fram upplýsingar, og fáa góð ráð um fartelefonir, klæði, týningarevni og aðrar vørur. Tú fært eisini meira at vita um bisfenol A, ftalat, paraben og mong onnur skaðilig og dálkandi evni, og í hvønn mun nøkur av hesum evnum eru at finna í føroyska umhvørvinum.
Vit eiga øll at gera okkara til at minka um nýtsluna av vørum, sum innihalda heilsuskaðilig og dálkandi kemisk evni – væl at merkja, tá hetta ber til, og aðrir valmøguleikar eru.
Hevur tú viðmerkingar ella ynski til evnissíðuna Kemisk evni og tú, er tú vælkomin at senda okkum nøkur orð á us@us.fo


text:
Vikuskiftið 26. til 28. februar hevur Listaskúli Føroya tríggjar forkunnugar verkstovur á skúlanum við Gøtugjógv.
Eysturkommuna hevur við opnum ørmum boðið Listaskúlanum norður á síni ferð kring landið og tí hava vit eisini møguleika at halda skeiðskostnaðin niðri á einum rímiligum støði. Listaskúlin er sera takksamur fyri hetta.
Listaskúlin bjóðar hesaferð tríggjar verkstovur:
Sniðgávuverkstovuna: Sansalig binding v/ Katrinu í Geil
Bókmentaverkstovuna: Skriva ein “gysara” v/ Rakel Helmsdal
Myndlistaverkstovuna: Tekna ein tosk v/ Janus Dam Guttesen
Sum eykaágóði eru allir luttakararnir við á felagsverkstovuni “Litir, strikur & orð”, ein innførsla í tankum og teknikkum, ið viðvíkja list við øllum trimum verkstovuleiðarunum.
Sum heild eru sansirnir høvuðsaktørar í hesum verkstovum, fyri at kunna skapa, mást tú sansa verðina kring teg, lurta, um tú vilt skriva, nem, um tú vilt skapa nakað formligt, hygg, um tú vilt tekna.
Tíð: 26. – 28. februar 2016 (19 tímar)
Stað: Skúlin við Gøtugjógv
Kostnaður: 1.900 kr fyri undirvísing og 375 kr í mati. Møguleiki fyri ókeypis gisting á staðnum.
Málbólkur: Verkstovan er bæði fyri leik og lærd.
Tal av luttakarum: 12 á hvørjum skeiði
Tekna teg á: listaskulin@gmail.com innan 22. februar
Samband: Um nakar hevur spurningar viðv. skeiðnum, kunnu tit ringja/senda sms til Rakel (216596), Katrinu (527030), Janus (313158) ella send teldupost til listaskulin@gmail.com.
Skráin fyri vikuskiftið er hendan:
- kl. 17 – 18.30 Felagsverkstova
- kl. 18.30 – 19.30 Nátturi
- kl. 19.30 – 21 Framhald av felagsverkstovuni
Leygardagin 27. februar:
- kl. 8 – 9 Morgunmatur
- kl. 9 – 12 Tríggjar ymsar verkstovur
- kl. 12 – 13 Miðmáli
- kl. 13 – 17 Framhald av verkstovum (við drekkamunnasteðgi)
- kl. 17 – 18 steðgur
- kl. 18 – 19 Døgðuri
- Kl. 19 – 21 Kvøldseta
- kl. 8 – 9 Morgunmatur
- kl. 9 – 12 Framhald av verkstovum
- kl. 12 – 13 Miðmáli
- kl. 13 – 15 Framhald av verkstovum
- kl. 15 – 16 Drekkamunnur og eftirmeting
G.G. Skráin er vegleiðandi. Ymsu verksmiðjuleiðararnir hava hvør sína dagsskrá, men frávikini eru kortini smá.
Møguleiki er fyri at gista á staðnum. Tá er neyðugt at hava soviposa við.


text:
Kórtreff í Klaksvík
Henny Gerðalíð greiddi frá einum kórtreffi sum varð í Badmintonhøllini í Klaksvík leygarkvøldið 24. mai. kl. 20.00. Tey fýra kórini sum sungu: Ebenezer-, Siloa-, Suðuroyar- og Betesdakórið.
Fjarðafestivalurin 2008
Eyðun Jacobsen greiddi frá Fjarðafestivalinum sum verður 29.-31. aug. 2008. Atgongumerkini kunnu keypast nú á 795,- kr. og tað verður avmarka atgongd. Les meira á www.fjardafestival.com
Jesus Revolution vitjar í Føroyum
Heidi Bjørgum, Daniel Smenes úr Norra og Marita Jøkladal úr Føroyum greiddu frá vitjanini hjá Jesus Revolution í Føroyum. Tey eru 8 ung úr ymiskum tjóðum, og nýta nútímans tól fyri at boða ein elligamlan boðskap. Í ár kallast framførslan "On Fire" Les meira um Jesus Revolution her.
Tey vitja á hesum støðum.
Missiónskvøld:
Mánakvøldið 26. mai kl.20.00 í Getsemane í Klaksvík
Týskvøldið 27. mai kl. 20.00 í Hebron á Argjum
Konsertir:
Hóskvøldið 29. mai kl. 20.00 í Badmintonhøllini í Havn
Fríggjakvøldið 30. mai kl. 20.30 í Getsemane í Klaksvík
Leygarkvøldið 31. mai kl. 21.00 í Kelduni í Skálafirði
Vertur: Tór Arni Samuelsen


text:
19.4.2016 |
Næmingur framúrskarandi framløgu
Fyri jól var verkætlan í 9.flokki, og vóru fleiri góðar verkætlanir.
Heidi Sandberg Djónadóttir gjørdi eina framúr góða verkætlan um ADHD/ADD. Heidi hevur sjálvn fingið staðfest ADD. Tí valdi hon sær hetta evni. Hon vildi vita meira um sjúkuna, og at læra at góðtaka seg sjálva við ADD.
Til tíðir føldi hon, at vitanin og fatanin um ADHD/ADD millum børn og ung er sera lítil. Fordómarnir eru nógvir. At upplýsa um evnið er ein máti at vísa ymsum pástandum aftur. Visti tú t.d. at fólk við ADHD/ADD eru líka klók, hava góðar eginleikar, klára seg væl í lívinum, hava arbeiði, familju og børn á sama hátt, sum fólk sum ikki hava ADHD/ADD? Visti tú at nógv sera kend fólk, bæði tónleikarar, fótbóltsspælarar og filmstjørnur hava ADHD/ADD?
Ynski hjá Heidi er at varpa ljós á ADHD/ADD og greiða næmingunum í Skúlanum á Giljanesi frá um hetta.
Týsdagin 12.apríl hevði Heidi framløgu fyri næmingunum og lærarum í hádeildini og týsdagin 19.apríl framløgu fyri næmingum og lærarum í miðdeildini.
Her kanst tú fylgja við, um flokkarnir hava vikar. Yvirlitið er eina viku fram..............
............


text:
Endamál og trúarjáttan hjá IKTUS, kristiligt sjónvarp
Endamál:
IKTUS (ἰxθύς), sum á griskum merkir fiskur, var eyðkennið hjá teimum fyrstu kristnu, og hevur verið brúkt av kristnum kring allan heimin líka til í dag. Endamálið við sjónvarpsrásini IKTUS, er at bera út evangeliið um Jesus Kristus í Føroyum og virka fyri trúboðan uttanlanda, og sum navnið sigur, at vera menniskjafiskimenn. Vit ynskja at vera eitt net, sum samkomur og kirkjur í Føroyum kunnu brúka til at boða evangeliið út um samkomuveggirnar.
Mark. 1.17: Jesus segði við teir: "Fylgið Mær, so skal Eg gera tykkum til menniskjafiskimenn!"
Trúarjáttan:
IKTUS er tvørkirkjulig, tað vil siga, at allar evangeliskar kirkjur og samkomur kunnu luttaka við møtum og sendingum. Tað viðførir, at ymiskar meiningar og sjónarmið kunnu koma fram í sendingunum, men sendingarnar byggja á sama evangeliska høvuðsgrundarlag:
- Vit boða trúgv á Gud Faðirin, Gud Sonin og Gud Heilaga Andan. Teir eru æviga tríggir persónar og eru eins í mátti og dýrd og eru ein Gud.
- Gud er skapari heimsins og heldur øllum heiminum uppi.
- Menniskjan er skapt ævig í mynd Guds, men syndin gjørdi skilna millum Gud og menniskjað.
- Jesus er Guds dýrabara offurlamb, sum doyði fyri synd heimsins, Hann reis upp frá teimum deyðu og situr nú í dýrd við høgru hond Guds, og øll kunnu verða frelst við trúgv á Jesu Kristi fullgjørda verk!
- Einasti vegur til Gud er gjøgnum Sonin Jesus Kristus!
- Heilagi Andin - talsmaður og andi sannleikans - tekur bústað í teimum, sum trúgva, og innsiglar tey.
- Bíblian er innblást av Gudi, skrivað undir leiðslu Heilaga Andans og er Orð Guds til menniskjað.
- Jesus Kristus fer at koma aftur til at heinta tey trúgvandi heim til Sín, har Hann hevur gjørt teimum stað til reiðar, og tey skulu altíð liva saman við Honum!
Vers: 1 Mós.1,1 - 1 Mós.1,26 - Es.9,6 - Es.9,7 - Es.53,5 - Es.53,6 - Es.53,7 - Es.53,11 - Es.59,2 - Dán.12,2 - Matt.25,46 - Jóh.1,14 - Jóh.3,16 - Jóh.10,28 - Jóh.14,3 - Jóh. 14,6 - Jóh.14,16 - Jóh.14,26 - Jóh.16,8 - Jóh. 16,13 - Áp.1,4 - Áp.1,8 - Áp.1,11 - Róm.3,24 - Róm.5,1 - Róm.8,1 - 1 Kor.12,13 - 1 Kor.15,4 - 1 Kor.15,21 - 1 Kor.15,22 - 1 Kor.15,28 - 1 Kor.15,54 - 2 Kor.5,17 - 2 Kor.5,21 - 2 Kor.13,13 - Gal.3,26 - Ef.2,8 - Ef.2,9 - Ef.4,30 - 1 Tess.4,16 - 1 Tess.4,17 - 2 Tim.3,16 - Tit.2,13 - Tit.3,5 - Hebr.1,3 - 1 Pæt.1,3 - 2 Pæt.1,21 - 1 Jóh.2,2 - 1 Jóh.5,12 - 1 Jóh.5,13 - Op.1,7 - Op.1,18 - Op.5,9 - Op.5,12 - Op.20,15 - Op.22,13 - Op.22,20
Bíbliutýðing V. Danielsens:
1 Mós.1,1 - Í upphavi skapti Gud himmal og jørð.
1 Mós.1,26 - So segði Gud: "Latið Okkum gera menniskju í bílæti Okkara, til at vera Okkum lík!...
Es.9,6 - Tí Barn er føtt okkum, Sonur er givin okkum, og á øksl Hansara skal harraveldið hvíla; Hann eitur Undurfullur, Ráðgevari, Veldigur Gud, Ævigur Faðir, Friðarhøvdingi.
Es.9,7 - Stórt verður harradømið, endaleysur friðurin, yvir hásæti Dávids og yvir ríki hansara; tað skal verða styðjað og hildið uppi við rætti og rættvísi, frá nú og til ævigar tíðir; álvara HARRANS Guds herskaranna skal gera hetta!
Es.53,5 - Men Hann varð særdur fyri brot okkara, soraður fyri misgerðir okkara; straffin varð løgd á Hann, so vit skuldu hava frið, og við sárum Hansara eru vit grødd.
Es.53,6 - Vit viltust øll av leið sum seyður, vit vendu okkum hvør sín veg; men HARRIN læt falla á Hann skyldina, ið lá á okkum øllum.
Es.53,7 - Hann varð illa viðfarin, og Hann bar tað stillur, Hann læt ikki upp munnin – sum lamb, ið verður leitt avstað at verða dripið, og sum seyður, ið tegir, táið teir royta hann – Hann læt ikki upp munnin.
Es.53,11 - Aftur fyri at sál Hansara hevur havt møði, skal Hann fáa tað at síggja, sum Hann mettast av; harvið, at tey kenna Hann, skal hin rættvísi, tænari Mín, rættvísgera mong, Hann, sum bar misgerðir teirra.
Es.59,2 - Nei, tað eru misbrot tykkara, ið hava gjørt skilnað millum tykkum og Gud tykkara, og syndir tykkara fjala andlit Hansara fyri tykkum, so Hann hoyrir ikki.
Dán.12,2 - Og mong, sum í moldini sova, skulu vakna upp, summi til ævigt lív, og summi til skomm, til æviga andstygd.
Matt.25,46 - Og hesi skulu fara burtur til æviga revsing, men hini rættvísu til ævigt lív."
Jóh.1,14 - Orðið varð hold og tók bústað millum okkara, fullur av náði og sannleika, og vit sóu dýrd Hansara, dýrd sum hana, ið einborin Sonur hevur frá Faðir Sínum.
Jóh.3,16 - Tí so elskaði Gud heimin, at Hann gav Son Sín, hin einborna, fyri at hvør tann, ið trýr á Hann, skal ikki fortapast, men hava ævigt lív.
Jóh.10,28 - Og Eg gevi honum ævigt lív; hann skal aldri í allar ævir fortapast, og eingin skal ríva hann úr hond Míni.
Jóh.14,3 - Og táið Eg eri farin burtur og havi gjørt tykkum stað til reiðar, komi Eg aftur og taki tykkum til Mín, so eisini tit skulu vera, har sum Eg eri.
Jóh. 14,6 - Jesus svaraði honum: "Eg eri vegurin, sannleikin og lívið; eingin kemur til Faðirin uttan við Mær.
Jóh.14,16 - Og Eg skal biðja Faðirin, og Hann skal geva tykkum annan Talsmann at vera hjá tykkum allar ævir,
Jóh.14,26 - men Talsmaðurin, Heilagi Andin, sum Faðirin skal senda í navni Mínum, skal læra tykkum alt og minna tykkum um alt, sum Eg havi sagt tykkum.
Jóh.16,8 - Táið Hann kemur, skal Hann sannføra heimin um synd, rættvísi og dóm –
Jóh. 16,13 - Men táið Hann, Andi sannleikans, kemur, skal Hann leiða tykkum í allan sannleikan. Tí Hann skal ikki tala av Sær sjálvum, nei, tað, sum Hann hoyrir, skal Hann tala, og tað, sum koma skal, fer Hann at kunngera tykkum. Áp.1,4 - Meðan Hann nú var saman við teimum, gav Hann teimum tað boð, at teir skuldu ikki fara úr Jerúsalem, men bíða eftir tí, sum Faðirin hevði lovað – "sum tit", segði Hann, "hava hoyrt Meg tala um.
Áp.1,8 - Men tit skulu fáa kraft, táið Heilagi Andin kemur yvir tykkum, og tit skulu vera vitni Míni, bæði í Jerúsalem og í øllum Judea og Samaria og líka til enda jarðarinnar."
Áp.1,11 - Teir søgdu: "Tit menn úr Galilea! Hví standa tit og hyggja upp móti himli" Hesin Jesus, sum er tikin upp til Himmals frá tykkum, skal koma aftur, á sama hátt sum tit sóu Hann fara til Himmals."
Róm.3,24 - og tey verða rættvísgjørd fyri einki av náði Hansara, við endurloysingini, sum er í Kristi Jesusi,
Róm.5,1 - Rættvísgjørd av trúgv hava vit tí nú frið við Gud við Harra okkara Jesusi Kristi.
Róm.8,1 - So er nú eingin fordøming fyri tey, sum í Kristi Jesusi eru.
1 Kor.12,13 - Tí við einum Anda vórðu vit jú øll doypt at vera eitt likam, annaðhvørt vit nú eru Jødar ella Grikkar, trælir ella fræls; og vit hava øll fingið ein Anda at drekka.
1 Kor.15,4 - at Hann varð jarðaður, at Hann reis upp triðja dagin, eftir skriftunum,
1 Kor.15,21 - Við tað at deyðin kom við einum menniskja, er eisini uppreisn hinna deyðu komin við einum menniskja.
1 Kor.15,22 - Tí eins og øll doyggja í Ádami, so skulu eisini øll verða gjørd livandi í Kristusi
1 Kor.15,28 - Táið tá alt er lagt undir Hann, skal Sonurin sjálvur eisini leggja Seg undir tann, ið legði alt undir Hann, fyri at Gud skal vera alt í øllum.
1 Kor.15,54 - Táið tá hetta forgeingiliga hevur latið seg í óforgeingiligleika, og hetta deyðiliga hevur latið seg í ódeyðiligleika, tá gongur orðið út, sum skrivað er: "Deyðin er uppsvølgdur í sigur!"
2 Kor.5,17 - Um tí ein er í Kristusi, er hann nýggjur skapningur, hitt gamla er farið – tað er vorðið nýtt.
2 Kor.5,21 - Hann, sum kendi ikki synd, gjørdi Hann til synd fyri okkum, fyri at vit í Honum skulu verða rættvísi Guds.
2 Kor.13,13 - Náði Harrans Jesu Krists, kærleiki Guds og samfelag Heilaga Andans veri við tykkum øllum!
Gal.3,26 - Tit eru jú øll børn Guds við trúnni á Kristus Jesus.
Ef.2,8 - Tí av náði eru tit frelst, við trúgv – og tað ikki av tykkum sjálvum, tað er gáva Guds,
Ef.2,9 - ikki av verkum – fyri at eingin skal rósa sær.
Ef.4,30 - Gerið ikki Heilaga Anda Guds sorg, Honum, sum tit eru innsiglað við til endurloysingardagin!
1 Tess.4,16 - Harrin skal sjálvur koma niður av Himli við veldisrópi, við rødd yvireingils og lúðuri Guds, og tey, sum deyð eru í Kristusi, skulu fyrst rísa upp;
1 Tess.4,17 - síðani skulu vit, ið liva – sum eftir eru – verða rykt burtur í skýggjum saman við teimum at møta Harranum í luftini; og so skulu vit altíð vera saman við Harranum.
2 Tim.3,16 - Øll skriftin er innblást av Gudi og er nyttulig til lærdóm, til sannføring, til rættleiðing, til uppfostran í rættvísi,
Tit.2,13 - meðan vit vænta hina sælu vón og opinbering dýrdar hins stóra Guds og Frelsara okkara Jesu Krists,
Tit.3,5 - frelsti Hann okkum, ikki fyri rættvísiverk, ið vit høvdu gjørt, men eftir miskunn Síni, við baði endurføðingar og endurnýggjanar í Heilaga Andanum,
Hebr.1,3 - Hann er ljómi dýrdar Hansara og ímynd veru Hansara, og Hann ber alt við orði máttar Síns; tí settist Hann, táið Hann hevði gjørt reinsan fyri syndir okkara, við høgru hond hátignarinnar á hæddini.
1 Pæt.1,3 - Lovaður veri Gud og Faðir Harra okkara Jesu Krists, sum eftir stóru miskunn Síni hevur endurføtt okkum til livandi vón við uppreisn Jesu Krists frá hinum deyðu
2 Pæt.1,21 - Tí aldri er nakað profetorð komið fram av vilja menniskja; nei, drivnir av Heilaga Andanum talaðu heilagir menn Guds.
1 Jóh.2,2 - Hann er bót fyri syndir okkara – og ikki bert fyri okkara, men eisini fyri syndir als heimsins.
1 Jóh.5,12 - Tann, ið hevur Sonin, hevur lívið; tann, ið ikki hevur Son Guds, hevur ikki lívið.
1 Jóh.5,13 - Hetta havi eg skrivað til tykkara, fyri at tit skulu vita, at tit hava ævigt lív, tit, ið trúgva á navn Guds Sonar.
Op.1,7 - Hann kemur við skýggjunum, og hvørt eyga skal síggja Hann, eisini teir, sum hava stungið Hann; og allar ættir jarðarinnar skulu gráta sárt yvir Honum. – Ja, amen!
Op.1,18 - "Óttast ikki! Eg eri hin fyrsti, hin síðsti og hin livandi. Eg var deyður, men hygg, Eg eri livandi í aldur og allar ævir! Eg havi lyklar deyðans og deyðaríkisins.
Op.5,9 - Tey sungu nýggjan song og søgdu: "Verdur ert Tú at taka bókrulluna og lata upp innsigli hennara, tí Tú vart dripin og keypti við blóði Tínum Gudi menniskju av øllum ættum, tungumálum, fólkum og fólkasløgum
Op.5,12 - Teir søgdu við harðari rødd: "Verdigt er lambið, hitt dripna, at fáa mátt, ríkdóm, vísdóm, styrki, heiður, dýrd og signing!"
Op.20,15 - Um onkur ikki fanst skrivaður í bók lívsins, varð hann kastaður í eldsjógvin.
Op.22,13 - Eg eri alfa og omega, hin fyrsti og hin síðsti, upphavið og endin.
Op.22,20 - Hann, sum vitnar hetta, sigur: "Ja, Eg komi skjótt!" Amen! Kom, Harri Jesus!


text:
Kappingarárið 2018 í fótbólti byrjar komandi vikuskifti. Besta liðið hjá B68 monnunum hevur heimadyst í sínum fyrsta dysti. Mótstøðuliðið verður suðuroyarliðið TB/FCS/ROYN og dysturin verður leygardagin 10. Mars, kl. 16.00.
Frá B68 verður sagt, at ymiskt verður á skránni til hvønn heimadyst hjá monnunum. Leygardagin fer Bill McLeod Jacobsen at greiða frá taktiska upplegginum 10 minuttir áðrenn dystarbyrjan og formaður felagsins, Jóhannus M. Olsen, fer at greiða frá ætlanunum í 2018. Undirhúskórið syngur og børn fáa ókeypis sunkist og góðgæti.
Betrideildin hjá kvinnum byrjar sunnudagin 11. Mars. B68 hevur heimadyst móti HB. Dysturin byrjar kl. 15.00
Allir B68 heimadystir verða ókeypis í 2018.


text:
Frásøgurnar í hesari bókini eru sera st...
Frásøgurnar í hesari bókini eru sera stuttar. Tær byrja mitt í onkrum og enda brádliga. Tú kanst sjálv/ur finna upp&a...
Alt livandi stunar eftir...
Alt livandi stunar eftir orsøk. Níggju stuttsøgur um lindir og leitan.
Eru kenslurnar tær somu uttan mun til ...
Eru kenslurnar tær somu uttan mun til um tú býrt í Føroyum ella í Grønlandi ella Svøríki, ella hvar tað skal ver...
4. Firvaldsfikka við stuttsøgum.
4. Firvaldsfikka við stuttsøgum.
3. firvaldsfikka við stuttsøgum.
3. firvaldsfikka við stuttsøgum.
Í savninum eru 14 stuttsøgur, ið 12 rit...
Í savninum eru 14 stuttsøgur, ið 12 rithøvundar og ein kvøldskúlaflokkur á skriviskeiði hava skrivað. Søgurnar eru val...
Fyrsta firvaldsfikka av fimm við stutts...
Fyrsta firvaldsfikka av fimm við stuttsøgum.
Fyrsta stuttsøgusavn eftir Ingun Christ...
Fyrsta stuttsøgusavn eftir Ingun Christensen
Savn við 12 stuttsøgum, har evnini eru ...
Savn við 12 stuttsøgum, har evnini eru úr nútíðini.
Við leikandi søgukynstri og sansaligum ...
Við leikandi søgukynstri og sansaligum máli gandar høvundurin ein veruleika fram í sinni lesarans.
Savn við fimtan spøkilsissøgum á øllum ...
Savn við fimtan spøkilsissøgum á øllum átta málunum í Norðurlondum.
Savn við tíggju nýggjum og spennandi sp...
Savn við tíggju nýggjum og spennandi spøkilsissøgum.
Fimtan vísindastuttsøgur og drúgv frágr...
Fimtan vísindastuttsøgur og drúgv frágreiðing um vísindskaldskap.